
CHESTIUNEA  INSTALĂRII  LUI  ANDREIU  BARON  DE 
SAGUNA  ÎN  SCAUNUL  MITROPOLITAN. 

j 

După  eşirea  rescriptului  împărătesc  din  24  Decemvrie  1864, 
prin  care  Maiestatea  Sa,  Preaînălţatu!  nostru  împărat  şi  rege 
Francisc  losif  I,  s’a  îndurat  preagraţios,  la  propunerea  ministrului 
de  stat,  a  decreta  din  plenitudinea  puterii  sale  reînfiinţarea  Mitro¬ 
poliei  Românilor  ortodocşi  din  Transilvania  şi  Ungaria  şi  totodată 
a  denumi  de  primul  mitropolit  pe  episcopul  Andreiu  Baron  de 
Şaguna:  o  bucurie  şi  însufleţire  generală  a  străbătut  inimile  Ro¬ 
mânilor  ortodocşi  din  toate  părţile.  Pe  lângă  actele  şi  adresele 
cele  multe  de  felicitare  adresate  nou  denumitului  mitropolit,  era 
natural  şi  conform  uzului  observat  în  lumea  civilizată,  ca  bucuriei 
generale  să  se  dea  expresiune  solemnă  prin  actul  instalării  în 
scaunul  de  mitropolit  a  lui  Şaguna,  care  aşa  de  mult  s’a  luptat 
pentru  emanciparea  şi  înălţarea  bisericei  sale. 

Momentul  era  prea  însemnat,  decât  ca  să  nu  se  eternizeze 
şi  prin  o  manifestaţie  din  afară,  Ia  care  toate  părţile  constitutive 
ale  mitropoliei  să  se  împărtăşească;  pentru  că  mitropolia  mult 
dorită  şi  mult  aşteptată  era  acum  reînfiinţată,  pentru  că  se  denumise 
cel  dintâiu  mitropolit,  şi  pentru  că  cel  dintâiu  mitropolit  era 
cel  mai  demn  şi  binemeritat  arhiereu. 

Vrednica  comună  Răşinari  din  apropierea  Sibiiului  cu  fru¬ 
moasele  sale  biserici,  era  locul  de  predilecţiune  a  lui  Şaguna, 
căci  în  această  comună,  încă  dela  sosirea  sa  în  Ardeal  aflase 
un  popor  bun  şi  fruntaşi  vrednici;  în  lipsa  unei  biserici  catedrale 
în  Sibiiu,  la  reşedinţa  sa,  a  ales  Şaguna  opidul  Răşinari  ca  loc 
pentru  săvârşirea  unor  dintre  cele  mai  însemnate  acte  bisericeşti. 

Acî  s’a  îndeplinit  în  anul  1865  sfinţirea  lui  loan  Popasu,  celui 
dintâi  episcop  al  nou  înfiinţatei  episcopii  a  Caransebeşului ;  aci  era 
să  se  întâmple  şi  instalarea  primului  mitropolit  după  restaurare,  în 
persoana  arhiepiscopului  din  Transilvania  Andrei  Baron  de  Şaguna. 

Parola  instalării  era  dată.  Inteligenţa  şi  fruntaşii  români  din 
Răşinari  se  puseră  în  mişcare  cu  grandioasele  pregătiri,  ce  se 
cereau  la  aşa  un  act  măreţ  şi  aşteptau  numai  din  Sibiiu  directive 
şi  programe  cu  fixarea  precisă  a  terminului,  când  avea  să  se 
facă  instalarea. 

Acestea  toate  însă  n’a  mai  urmat,  nici  instalare  nu  s’a  făcut. 

Ori  cât  de  enigmatic  se  pare  lucrul  acesta,  el  îşi  are  cauzele 
sale,  cari  fiind  nu  numai  interesante,  dară  şi  instructive,  e  de 
folos  să  se  cunoască. 

Desvoltarea  şi  arătarea  acelor  cauze  are  să  fie  problema 
acestui  scurt  tractat,  care  şi  pentru  aceea  se  pare  îndreptăţit  a 
se  publica  din  incidentul  anului  iubilar,  la  împlinirea  unui  veac 
dela  naşterea  mitropolitului  Şaguna,  pentru  că  din  toate  fasele 
cum  s’a  petrecut  chestiunea  instalării,  iese  la  iveală  mărimea  de 
suflet  a  acestui  rar  bărbat  al  bisericei  noastre. 

Prin  instalarea  lui  Şaguna  în  scaunul  de  mitropolit,  avea  să 
se  marcheze  un  punct  însemnat  în  Istoria  bisericei  noastre.  Instalarea 
era  să  fie  un  act  de  cinstire  a  Iui  Şaguna  din  partea  credincioşilor 
români  din  întreaga  provincie  mitropolitană.  Cu  toate  acestea  în 
faţa  pregătirilor  pentru  instalare,  pe  Şaguna  îl  preocupa  interese 
de  ordine  mai  înaltă  bisericească. 

Până  aci  mitropolitul  Şaguna  avea  la  mână  numai  Rescriptul 
Preaînalt  dela  24  Decemvrie  1864. 

Mitropolia  nu  era  constituită,  căci  Episcopia  nou  înfiinţată 
a  Caransebeşului,  nu  avea  încă  pe  episcopul  său ;  Şaguna  a  arătat 
ministrului,  că  de  o  instalare  a  sa  nu  poate  fi  vorba,  până  ce 
eparhia  Caransebeşului,  ca  parte  constitutivă  a  mitropoliei,  nu  va 
putea  fi  şi  ea  reprezentată  prin  episcopul  său,  de  aceea  a  cerut 
denumirea  Episcopului,  după  propunerile  ce  le  făcuse,  căci  şi 
această  afacere  se  trăgăna  până  la  deşteptarea  de  îngrijiri  şi  bănueli 
produse  prin  clătinarea  sistemului  politic.  In  sfârşit  a  urmat 
denumirea  lui  loan  Popasu  de  episcop  al  Caransebeşului  şi  sfin¬ 
ţirea  lui  la  Răşinari  în  15  August  1865.  Jnstalarea  lui  Şaguna 
încă  nici  acuma  nu  s’a  făcut,  pentrucă  Şaguna  cu  agera  sa  prevedere 

şi  judecată  sănătoasă,  a  cerut,  ca  pe  lângă  rescriptul  împărătesc 
dela  24  Decemvrie,  să  se  dea  şi  un  act  de  stat,  prin  care  să  se 
asigure  pentru  toate  timpurile  existenţa  mitropoliei  Românilor 
ortodocşi.  El  a  cerut  dela  Ministru  să-i  elibereze  o  diplomă  pentru 
reînfiinţarea  mitropoliei,  şi  altă  diplomă  pentru  denumirea  sa  de 
mitropolit  şi  dela  primirea  acestor  două  acte  a  condiţionat  instalarea 
sa  de  mitropolit.  Dacă  ar  fi  urmat  mai  curând  şi  aceasta,  s’ar 
fi  îndeplinit  şi  instalarea  sa  în  scaunul  mitropolitan.  Tratativele 
despre  darea  acestor  două  diplome  s’a  amânat  până  ce  s’a  inaugurat 
sistemul  nou  politic  al  dualismului  de  stat.  Pertractările  în  privinţa 
ambelor  diplome  se  pot  urmări  din  actele  disponibile  până  la 
stadiul  pregătirei  şi  adjustărei  lor,  fără  ca  să  fi  ajuns  însă  acelea 
vreodată  în  mâna  lui  Şaguna. 

In  faţa  schimbărilor  radicale  politice  ce  se  pregăteau,  pre¬ 
văzând  Şaguna,  că  nici  aceste  diplome  nu  vor  fi  de  mare  folos, 
n’a  mai  insistat  la  extrădarea  lor;  din  contră  a  stăruit  a  asigura 
mitropoliei  nou  înfiinţate  pe  calea  constituţională  a  legislaţiunei, 
ceeace  a  şi  succes  Înarticulându-se  mitropolia  Românilor  în  legile 
ţării  sub  articlul  IX  1868.  Intr’aceea,  trecând  timp  la  mijloc,  tot 
aşa  de  puţin  a  mai  putut  fi  vorba  de  o  instalare  a  lui  Şaguna 
în  scaunul  de  mitropolit. 

Dară  pentru  ca  mai  genuin  şi  mai  bine  să  se  poată  cunoaşte 
modul  de  cugetare  şi  de  acţiune  a  lui  Şaguna  —  vom  cita  din 
actele  care  dispunem,  acele  locuri  care  se  referesc  la  acest  obiect. 

(Va  urma).  Dr.  II.  PuşcaHu, 

arhimandrit,  vicar  arhiep. 

DIN  TRECUTUL  BISERICII  ROMÂNE  BIHORENE. 

VIII.  Comisia  din  1735 — 1737. 

Primul  episcop  al  Orăzii,  după  izgonirea  Turcilor  (1692),  a 
fost  Augustin  Benkovich,  care  a  păstorit  până  la  1702.  După  el 
a  urmat  apoi  Emeric  Csâky,  până  în  1732. 

Intre  primele  preocupaţii  pastorale  ale  Iui  Benkovich,  a  fost 
unirea  Românilor.  La  1694  scrie  din  Lelesz,  vicarului  său  din 
Orade  Stef.  Farkas,  ca  să  părtinească  preoţitnea  valahă  «az  olâh 
papsâgot  protegâlja  kegyelmed».1 

1  Kcresztury  losif  Aloiziu  Compendiaria  Notitia  fundationi-s  ac  vicissitudinum  Eppa- 
tus  et  Capituli  M.  Varadiniensis.  Magno  Varadini  1806  pg.  264.  Tomul  II,  Bunyitay  34. 

La  23  Aug.  1692,  împăratul  Leopold  liberează  diploma  vestită, 
în  puterea  căreia,  toţi  cei  de  ritul  grec,  dacă  se  unesc  cu  latino- 
catolicii,  se  vor  împărtăşi  de  toate  drepturile  acelora.  Liberarea 
acestei  diplome  în  bună  parte  este  de  a  se  atribui  ostenelelor 
lui  Benkovich  dreptaceea  el  se  şi  strădueşte  din  toate  puterile, 
a  o  efeptui  pe  baze  cât  mai  largi.  In  anul  următor,  (1693)  pentru 
a-şi  ajunge  scopul,  se  adresează  în  trei  rânduri  cu  scrisoare  arhie¬ 
reului  Camellis,  ca  să  vină  la  Orade  şi  să-i  dea  mână  de  ajutor 
întru  a  uni  pe  Românii  bihoreni.1 2 

Lăudatul  arhiereu  pontifical  din  Munkâcs,  în  1695  în  adevăr 
a  şi  venit  la  Benkovich.  Şi  în  acest  an,  ţinându-se  congregaţie 
comitatensă,  acolo  fură  promulgate  drepturile,  la  cari  se  fac 
părtaşi  cei  ce  îmbrăţişază  unirea  cu  catolicii.3 4 

Mulţi  dintre  preoţii  româneşti  se  vede  că  numai  simulau 
unirea,  căci  congregaţia  din  vorbă,  află  cu  cale  a  sancţiona *,  ca 
«fiecare  preot  să  producă  adeverinţă  dela  Camellis  despre  sincera 
sa  unire  şi  adevărata  denumire  în  cutare  parohie,  ca  preot  fungent; 
altmintrelea  vor  fi  supuşi  greutăţilor  şi  sarcinilor  feudali». 

Adausul  acesta  de  altcum  nu  e  altceva,  decât  o  reînprospătare 
compendiară  5  a  decretărilor  sinodului  topic  din  Sătmar,  prezidat 
de  desamintitul  Camellis,  cu  5  ani  înainte 6 *.  Că  ce  rezultate  vor 
fi  avut  silinţele  acestor  doi  prelaţi,  apriat  nu  se  ştie.  Monumentele 
contimporane  trebue  că  au  pierit  în  răscoala  lui  Râkoczy,  carea 
mai  cu  seamă  în  Orade  şi  jur  a  lăsat  urme  păgubitoare  1 

Ardelean  susţine8  „că  mai  toţi  Românii  din  jurul  Orăzii  se 
utiiră“.  Boroş  socoteşte,9  că  „ mulţi  s’au  întors  la  unire,  atât  din 
jurul  Orăzii,  cât  şi  din  alte  părţi  din  comitatul  Bihorului14.  Bunyitay 
e  ceva  mai  rezervat  în  aceasta  combinaţiune.  El  zice  10,  că  din 
unele  acte  posterioare  se  poate  şti,  că  lui  Benkovich  în  adevăr 
i-a  succes  „ca  câţiva  preoţi  români  din  domeniile  sale  aflătoare 
în  jurul  Orăzii  şi  Beiuşului  să  primească  unirea41. 

1  Gănoczy  1.  c.  II.  364. 

1  Borna  „Unirea“  1892,  nr.  23  pag.  183. 

s  Balugyânszky  I.  c.  489. 

4  Ardelean  1.  c.  21,  22. 

6  punctele:  3,  17,  Î8. 

«  Nitles  861—864. 

1  Bunyitay  35,  36. 

8  1.  c.'  22. 

»  1.  c.  pg.  183. 

14  Bunyitay  1.  c.  45. 

Preoţimea  unită,  la  început  stătea  sub  ascultarea  vicarului 
din  Munkâcs,  upde  se  şi  sfinţeau  preoţii,1  afară  de  unii  cari 
mergeau  pentru  dobândirea  darului  şi  la  Bălgrad.2 

Precum  mai  târziu,  după  moartea  lui  Atanasie,  chiri arhii 
catolici  din  Bălgrad  şi  Strigon,  îşi  disputau  dreptul  de  clironomie 
la  văduvitul  scaun  episcopesc  al  Românilor,  aşa  şi  acum,  nu  se 
ştiau  împărţi  asupra  Românilor  uniţi  din  Bihor:  episcopul  catolic 
din  Orade  şi  vicarul  apostolic  din  Munkâcs.  In  urmă  totuş  iese 
biruitor  cel  mai  tare,  adecă  episcopul  Orăzii,  atât  pe  motivul,  că 
e  mai  aproape  de  ei 3,  cât  şi  fiindcă  avea  credincioşi  de  ritul  său 
foarte  puţini,4  căci  mai  toţi  Ungurii  din  dieceza  Orăzii,  pe  timpul 
cât  Oradea  sa  ţinut  de  Ardeal,  fiind  deci  stăpânită  de  domnitori 
calvini,  —  au  îmbrăţoşat  reformaţiunea. 

Pe  ce  timp  au  început  a  se  ţinea  uniţii  bihoreni  numai  de 
Orade,  rupând  toate  legăturile  cu  vicarul  rutean,  nu  putem  şti 
pozitiv.  Dar  înainte  de  moartea  lui  Benkovich,  1702,  aceasta  cu 
greu  se  va  fi  putut  întâmpla,  căci  în  10  Faur  1702  Camellis  se 
pregăteşte  încă  a  vizita  pe  Românii  uniţi  din  ţinutul  Orăzii.5 

Şi  pe  timpul  cât  bihorenii  stăteau  sub  jurisdicţia  vicarului 
din  Munkâcs,  episcopul  orădan  încă  le-a  purtat  grija.  Se  ştie 
anume,  că  Ştefan  Farkaş,  vicarul  amintit  a  lui  Benkovich,  avea 
inspecţiunea  preste  valahi 8  «azokra  az  (uniâlt)  olâh  papokra  is 
vigyâzott».  E  de  remarcat,  că  Farkas  la  moartea  sa,  prin  testament 
a  lăsat  bisericilor  române  potire  şi  alte  supelectile  sacre, 7  a  căror 
distribuire  o  reclamă  apoi  în  punctul  5  al  memorandului  său 
din  13  Februarie  1724,  arhidiaconul  uniţilor,  cunoscutul  săcui 
Paul  Lâszlo.8 

Că  pe  timpul  păstorirei  lui  Benkovich,  Românii  din  împrejmuirea 
Beiuşului,  au  trecut  la  unire,  ne  încredinţăm  din  o  epistolă  de 
dtul  29  Mai  1711,  a  lui  Mihai  Kebell,  vicar  general,  îndreptată 
cătră  episcopul  său,  nou  denumit  dar  neintronizat  încă,  Emeric 
conte  de  Csâky.  Tot  din  acest  document  mai  aflăm  apoi,  că  în 
1711,  pentru  întâia  dată  se  lapădă  de  unire  unii  dintre  preoţii, 

1  Ardelean  22. 

2  Cipar  acte  fragm.  165,  Sălăgian  1.  c.  54.  Grama  ist.  unit.  161. 

3  Ardelean  23,  Şematism  14. 

4  Bunyitay  34,  Aici  189,  228. 

i  Ardelean,  22. 

* — 8  Bunyitay  34,  35,  39,  40. 

cari  s'au  unit  mai  înainte 1  în  provinţa  Beiuşului.  Kebell  nu  a 
pregetat  a  merge  în  mijlocul  acestor  preoţi.  Prin  Mai  1711,  se 
afla  între  ei,  dar  cum  se  exprimă  el  —  cil  puţină  mângăere,  căci 
preoţii  ziceau,  că  până  atunci,  până  când  nu  le  va  porunci  Antim, 
(Ivirean)  mitropolitul  din  Bucureşti,  ca  să  se  reîntoarcă  la  unire, 
(«să  rămână  la  legea  în  care  au  fost  pe  timpul  fericitului  episcop 
de  Oradea  Augustin  Benkovich»)  ei  rămân  ortodocşi  («nu  se  pleacă 
pe  partea  noastră»).  Citez  originalul  unguresc: 

De3  nem  sok  conzolatiova!,  mert  expresse  kimondottăk,  hogy  mind- 
addig,  valameddig  havasalfoldi  Affatim  nevu  gorog  (es  schismatikus) 
piispoktdl  nem  lesz  parancsolatjok,  hogy  abban  a  hitben  maradjanak  meg, 
a  melyben  iidvezult  Benkovics  Agoston  vâradi  pîispok  idejeben  voltanak: 
hozzânk  nem  hajolnak.  Es  igy,  kinek  ket  felesege  vagyon,  kinek  hârom 
meg  mostanâban  is.  Megvâlik  tovăbb,  mit  vegezhetek  velek». 

Episcopul  cu  dtul  3  Septemvrie  1712,  îi  mulţumeşte  vicarului 
său  pentru  zelul  ce  l-a  dovedit  şi  îi  recomândă  îndeosebi  şi  pe 
mai  departe  pe  preoţii  cari  s’au  întors.  Se  vede  deci,  că  lui  Kebell 
i-a  succes  a  dobândi  iarăş  pentru  unire  pe  unii  dintre  cei-ce  o 
părăsiră,  lată  cum  se  pronunţă  episcopul  Emeric  Csâky... 

«Kegyelmed s  zelusăt  azon  olâh  es  kălvinista  predikâtoroknak  az 
uniora,  hozâsokban  impendâlt  fâradozâsât  igen  kedvesen  s  vigasztalâssal 
ertem,  s  tovăbb  is  speciâliter  recommendâlom,  s  ha  netalân  tăn  tobb  is 
talâikoznek  olyan  kozulok,  a  kik  ex  ea  consideratione  nem  reducăltathat- 
nânak,  hogy  subsistentiâjdk  irânt  mediumok,  assecurâlom  Kegyelmedet  es 
ugy  Kegyelmed  âltal  az  olyanokat,  hogy  ha  mâskent  accomodatiojok  nem 
lehetne,  tulajdon  « keves »  jovedelmembol  (săracul  de  ei !)  is  kesz  lennek 
becsuletes  subsistentiâjokra  valot  escindăllom». 

Din  această  epistolă  mai  aflăm,  că  erau  prospecte  de  a  trece 
şi  alţii  şi  că  unii  s’ar  fi  unit,  însă  le  era  teamă  că  nu  vor  avea 
asigurat  traiul  vieţii  ca  uniţi;  treceau  deci  şi  preoţi  fără  turmă, 
ori  doară  de  aceştia  treceau  mai  mulţi.  Pre  cei  fără  subsistinţă, 
se  obligă  episcopul  a-i  ţinea  din  al  său. 

De  aici  încolo  însă  cauza  unirei  trece  în  manile  altui  apostol 
mult  mai  norocos  ca  cei  de  până  aci.  Acest  apostol  şi  prim 
organizator,  e  cunoscutul  Paul  Lâszlo,  pus  de  arhidiacon  al  uni¬ 
ţilor  la  inzistenţa  lui  Kebell.  Ce  a  fost  în  Ardeal  iezuitul  Paul 
Baranyi,  aceia  e  în  Bihor  Paul  Lâszlo. 

1  Bunyitay  35. 

2  Idem  36,  37. 

9  Kereszturi  î.  c.  II.  295.  Bunyitay  37,  40. 

In  anul  1721,  episcopul  lenopolei  Sofroniu  Ravanicianin, 
care  rezida  acum  în  Arad,  primeşte  asigurări  dela  ţăranii  noştri 
din  jurul  Beiuşului,  că  vreau  să  se  lapede  de  unire. 1  Aceasta  e  a 
doua  defecţionare. 

Preste  trei  ani  Românii  beiuşeni,  ori  au  revenit  la  ortodoxie, 
ori  şi  acum  se  mai  ocupă  serios  cu  gândul  acesta,  căci  episcopul 
Ravanicianin,  în  21  August  1724,  scrie  protopopului  George  din 
«vidicul»  (ţinutul)  Beiuşului,  că  a  făcut  dispoziţiuni  ca  «mitro¬ 
politul  nostru,  mai  marele  Vichentie  Popovici»  să  le  trimită  Beiu- 
şenilor  pe  vicarul  şi  pe  secretarul  mitropoliei,  cu  copia  privilegiilor 
date  credincioşilor  ortodocşi.2 

Pe  aceşti  beiuşeni  în  anul  următor  iarăş  îi  vedem  în  staulul 
uniţilor,  în  urma  stăruinţelor a  neobositului  arhidiacon  Lâszlo,  dar 
iarăşi  o  părăsesc  pe  la  1727 — 1728,  cum  am  văzut  mai  sus4,  spre 
a  o  îmbrăţişa  din  nou  în  1736. 

Lâszlo,  cu  dta  Oradea  25  Fet>ruSf"T725,  plin  de  bucurie 
relatează  episcopului  său  Em.  Csâky,  că  «cu3  beipşenii  şi  cu 
ruşii  nu  are  nici  un  năcaz»  şi  că,  «au  fost  de  vr’o  câteva  ori 
mulţi  preoţi  valahi  la  el,  cari  mulţumesc  din  inimă  graţia  epis¬ 
copului».  Aici  e  de  a  se  înţelege  ajutoarele  date  preoţilor  uniţi 
de  cătră  episcopul  catolic,  ajutoare  cari  constau:  din  naturalii, 
haine,  bani,  ori  din  liberarea  lor  din  statul  de  clăcaşi  şi  scutirea 
dela  diferite  servicii,  ce  aveau  a  le  presta  domnilor  de  pământ. 
Puternice  argumente  de  convertire  erau  toate  acestea  pentru 
nişte  oameni  năcăjiţi! 

Pe  când  cei  din  jurul  Beiuşului,  Eriului,  Bărcăului,  ba  şi  de 
pe  la  marginile  Nirului  (Nyirseg),  se  plecară  uşor  la  unire, 
pe  atunci 6  Luncanii  (stânga  râului  Bărcău),  cei  de  pe  valea  Crişului 
repede  şi  din  jurul  Orăzii,  se  opun  cu  hotărîre  şi  fac  mari  greutăţi 
lui  Lâszlo;  ici  colea  Românii  se  şi  răscoală  formal  contra  pro¬ 
pagandei  forţate,  care  voia  să-i  despoaie  de  legea  strămoşească. 

In  Părţile  Luticei  se  aflau  sate  de  acelea,  cari  de  fel  nu 
dădeau  intrare  arhidiaconului  vizitator  în  bisericile  lor;  sau  de 

‘  lor  ga  sate  211. 

-  Idem  studii  şi  docurn.  IV.  80,  81. 

3  Bunyitay  41. 

4  Aici  237,  238. 

5— ‘  Bunyitay,  41,  44,  42,  43,  44,  46,  47. 


—  104  — 


cumva  îl  lăsau  să  între,  apoi  îl  rugau,  ca  să  nu  ţină  nici  o  vizitaţie 
în  «eclejiele»  lor,  ci  îi  dădeau  în  scris  lipsurile  de  cari  suferiau. 
Mai  mulţi  preoţi,  când  zăreau  pe  Lâszlo,  se  ascundeau,  alţii 
iarăşi  îi  spuneau  rupt  ales,  că  în  privinţa  unirii  n’are  ce  căuta 
la  ei.  O  preoteasă  întru  atâta  s’a  înfricoşat,  încât  luându-şi  cei 
doi  prunci  ai  săi,  nu  s’a  oprit  până  la  Beiuş,  dinaintea  lui  Lâszi6. 
In  Lunca  i-s’a  opus  lui  Lâszlo,  deoparte  o  puternică  ortodoxia 
de  baştină,  iar  de  altă  parte  cu  Românii  calvinizaţi,  cari,  —  după 
cum  ştim  —  tocmai  aici  erau  mai  puternici  şi  aici  s’au  susţinut  mai 
îndelungat  Catolicismul  lui  Lâszlo,  era  o  primejdie  comună 
pentru  calvinism  şi  pentru  ortodoxie,  cari  din  această  cauză  îşi 
dau  mână  de  ajutor  reciproc  în  contra  campaniei  ce  o  puse  la 
cale  Lâszlo.  Din  lupta  aceasta  deocamdată  ies  biruitori  aliaţii,  şi 
arhidiaconul  misionar,  când  în  1725  îşi  dă  seamă  domnului  său 
despre  apostolia  dintre  Români,  nu  e  în  poziţia  de  a  arăta  nici 
măcar  o  singură  parohie  unită  în  tot  ţinutul  luncan. 

Cam  acesta  a  fost  rezultatul  ostenelelor  Iui  Lâszlo  şi  pe 
Crişul  repede  în  sus.  Tot  vânatul  stă  din  3,  zi  trei  sate:  Kis- 
ujfalu,  Kisjeno  şi  Tinod,  dintre  cari  cele  două  dintâi  erau  pose¬ 
siuni  capitulare,  deci  trebuiau  să  se  dea  după  păr. 

Beţe  în  roatele  carului  unirii  punea  bărbăteşte  vice-proto- 
popul  «Eskiillei  Pap  Jânos,  din  poruncile  ţinutului»  (tartomâny). 

Despre  acesta  scrie  Lâszlo,  în  20  Februarie  1725,  că  a  lansat 
un  apel,  care  ca  «corpus  delicti»  îl  are  la  mână.  Apelul  s’a  lansat 
de  cătră  protopop  la  porunca  lui  Niczky...  la  porunca  ţinutului 
judeţului  poate  («Tiszteletes  Niczky  uram  parancsolatjâval  irom... 
irom  a  tartomâny  parancsolatjâbol»)  se  ordonează,  că  la  adunarea 
din  Urgeteg,  preotul  să  se  înfăţoşeze  aducând  cu  sine  pe  primar 
şi  încă  doi  juraţi  comunali  şi  preotul  să  mai  aducă  un  mariaş 
(ban  de  66  fileri)  «pentrucă  va  fi  lucru  mare  despre  «provinţa» 
aceea  şi  vor  mai  fi  întrebări  şi  din  o  parte  şi  din  alta«.  Că  ce 
vor  fi  fost  acelea  lucruri  şi  întrebări,  Lâszlo  «nu  a  putut  afla; 
însă  din  partea  preoţilor,  cari  s’au  plecat  de  mult  lui,  (regen  ide- 
hodolt)  a  aflat,  ca  protopopul  prin  primarii  comunali  a  pus 
peceţi  pe  bisericile  acelea,  ale  căror  preoţi  s’au  dat  pe  partea 
catolicilor».' 


1  Bunyitay  41. 

Episcopul  Orăzii,  fiind  şi  comite  suprem  al  comitatului,  a 
interzis  ţinerea  adunării  convocate,  dar  oprirea  adunării  proiectate 
la  Urgeteg  a  îndârjit  spiritele  şi  mai  tare,  încât  s’a  pus  începutul 
prigonirilor  sistematice  împotriva  uniţilor,  mai  vârtos  a  preoţilor. 
De  sine  înţeles,  că  nici  măsurile  coercitive  ale  stăpânirii  catolice 
n’au  putut  lipsi  şi  întârzia.1 

Pe  protopopii,  cari  primeau  unirea,  îi  depuneau,  pe  preoţi  îi 
alungau.  Aşa  face  capelanul  sârbesc:  depune  pe  un  protopop 
bătrân  şi  bun,  care  ştia  latineşte,  ungureşte,  germâneşte,  greceşte 
şi  sârbeşte  şi  îl  înlocueşte  cu  altul,  tot  el  alungă  pe  un  paroh 
vechiu  din  întreaga  dieceză.  Preoţii  din  cuprinsul  Crişului  repede, 
degradează  pe  vice-protopopul  lor  vechiu,  sărac,  şi  bătrân,  şi  cu 
ajutorul  ţăranilor  pun  altul  în  locul  lui. 

Ţăranii  aceştia,  statornici  în  legea  strămoşească,  bat  rău  pe 
mulţi  dintre  preoţii  din  jurul  Beiuşului,  cari  şi-au  tradat  credinţa. 
Preoţii  din  alte  ţinuturi  o  păţesc  şi  mai  rău.  Lui  Lâszlo  îi  arată 
multe  cămeşi  pline  de  sânge. 

In  mijlocul  acestor  straşnice  nemulţămiri  şi  împotriviri,  Lâszlo 
totuş  nu  se  cutremură,  ci  se  animează  şi  continuă  propaganda 
neisbutită  şi  volnică. 

In  1726,  primăvara,  prinde  cu  cătanele  pe  protivnicul  său 
Pap  Jânos,  vice-protopopul  dela  Crişul  repede  şi  îl  escortează  la 
Oradea  mare,  înfundându-1  în  puşcărie  şi  punându-1  în  prangă, 
(obezi).2 

Poate  că  acest  vice-protopop  în  temniţă  va  fi  şi  murit,  căci 
în  anul  viitor  vlădica  Vichentie  Ivanovih  din  Arad,  institue  de 
protopop  pentru  Crişul  repede  pe  Gheorghe  din  Pesteş.8  Acesta 
s’a  dovedit  tot  aşa  de  bun  ortodox  şi  duşman  al  unirii,  ca  şi 
înaintaşul  său.4  El  figurează,  cum  am  văzut s,  la  actul  din  22  Sept 
1726,  descoperit  de  d-1  Mangra,  între  cei  4  protopopi,  cari  cer  dela 
vice-comitele  comitatului,  ca  cu  ori-ce  preţ  să  li-se  permită:  «să 
fie  neuniţi». 

Am  amintit,  că  şi  împrejmuirea  Orăzii  s’a  arătat  neînduple¬ 
cată  faţă  de  apostolia  lui  Lâszlo,  deşi  sub-protopopul  îi  oferise 

1  Aici  1.  pag.  141,  142. 

■  Aici  139,  nota  6.  Bnnyitay  47,  41,  42. 

s  Revista  „Biserica  şi  Şcoala11  Arad,  1904  pg.  122  şi  următ. 

4  Aici  pg.  238. 

’  Căruia  îi  urmează  şi  în  închisoare  în  1742,  vezi  mai  jos. 

în  secret  serviciile  sale.  Nu  aşa  a  făcut  însă  protopopul.  Acesta 
a  liberat  o  straşnică  curendă,  avertizând  pe  credincioşi,  să  nu  se 
apropie  de  Lâszlri,  sub  amendă  grea  de  500  fl.,  căci  dânsul  umblă 
a-i  popistăşî.1 

Vocea  pastorală  a  protopopului  nu  a  sunat  în  pustie,  căci 
la  adunarea  convocată  de  Lâszlo  pentru  preoţii  uniţi  în  Orade 
la  24  August,  1724  dintre  protopopi  nu  s’a  înfăţoşat  nici  măcar  unul. 

Cu  centrul  Orăzii,  în  a  se  feri  de  predica  lui  Lâszlo,  eon- 
simţesc  la  perfecţie  şi  poporenii  din  Vâradvelence.  Când  Lâszlo 
vrea  să  le  facă  vizita,  parohul  îl  ameninţă,  că  nu  îi  permite  aşa 
ceva,  iară.  judele  Samoilă  Horvât,  ironic  adauge,  că  dacă  va  zidi 
Lâszlo  biserică,  atunci  va  putea  să  o  viziteze.2 

Preste  doi  ani,  şi  anume  Ia  14  Februarie  1726,  Lâszlo  din 
nou  voeşte  a  cerceta  biserica  din  Vâradvelence.  Preotul  care 
dealtmintrelea  era  pus  de  episcopul  latin,  fiind  Vâradvelence  pro¬ 
prietate  episcopală,  a  pus  în  mişcare  soldaţii,  cari  au  luat 
cheile  bisericei,  ca  arhidiaconul  să  nu  poată  întră.  Lâszlo  însă 
nu  s’a  dat  înapoi,  ci  mergând  în  mijlocul  lor  şi  chemând  pe 
soldaţi  şi  pe  preot,  a  ştiricit  despre  cauza  împotrivirei  lor.  Preotul 
crâşnea  din  dinţi  şi  între  alte  cuvinte  necinstite  zicea  mereu,  «că 
biserica  e  a  soldaţilor,  el  mancă  pânea  acestora,  că  Iui  nu-i  po¬ 
runceşte  Lâszlo,  şi  nici  100  de  cardinali*.  La  acestea  preotul  fu 
aruncat  în  temniţă.3 

Reacţiunea  din  partea  ortodocşilor  nu  întârzie.  Protopopul 
Luncei,  Mihai 4,  reîntors  dela  Carlovăţ,  unde  a  fost  la  alegere  de 
mitropolit  şi  unde  desigur  se  va  fi  vorbit  şi  despre  pedecile  ce 
ar  fi  de  pus  în  calea  unirei,  chiamă  preoţi  şi  «multă  ţărănime  din 
toate  părţile»  la  Orade  în  Katona  vâros,3  în  1726. 

Sfătuirea  de  aici  se  poate  privi  mai  bine  ca  o  revoltă,  decât 
ca  o  protestare  energică  în  contra  unirii  şi  în  contra  lui  Lâszlo. 
Acum  începe  criza  unirii  şi  cum  am  văzut  mai  sus,B  ortodoxia 
se  ridică  deasupra.  Preste  doi  ani  moare  Lâszlo,  lui  îi  urmează 
în  scurte  intervale  trei  episcopi  orădani.  Adaugă  şi  rescoală  lui 

1  Dunyitay  41. 

1  Bunyitay,  44. 

3  Bunyitay  49,  47,  aici  pg.  139  nota  6. 

'  Aici  238. 

6  sau  Vâradvelence. 

6  Aici  l-a  228,  236,  194. 

Pero  1  şi  vei  putea  înţelege,  de  ce  acum  apa  se  mână  pe  moara 
ortodocşilor,  cu  atât  mai  vârtos,  cu  cât  episcopul  Aradului,  luând 
hună  pildă  dela  contrarul  său  Lâszlo,  vine  şi  el  în  vizite  cano¬ 
nice  în  mijlocul  Românilor  bihoreni.  Opreliştea  din  8  Octomvrie 
1701  a  împăratului  Leopold,  în  carea  se  interzicea  episcopilor 
ortodocşi  a-şi  cerceta  credincioşii  lor  din  diecezele  episcopilor 
catolici,  acum  ori  fu  scoasă  din  valoare,  ori  trecuse  în  desvetudine, 
ne-mai  fiind  aplicată,  —  destul  atât,  că  episcopul  Csâky  cu 
vicarul  său  Kcbell,  înzadar  o  invoacă  contra  episcopului  sârbesc 
în  adunarea  comitatensă,  ţinută  la  22  Martie  1728  în  opidul 
Szalârd.  Episcopul  sârbesc  din  Arad  ceruse  şi  cu  dtul  1 1  Sep¬ 
temvrie  1726,  deja  obţinuse  dreptul  de  a-şi  vizita  credincioşii  orto¬ 
docşi  din  comitatul  Bihorului.2 

Mai  târziu,  după  cum  s’a  arătat,3  episcopilor  arădani  li  se 
asigură  la  1757  dreptul  de  a-şi  vizita  neconturbaţi  pe  toţi  poporenii, 
fie  ei  ori  şi  unde  domiciliaţi. 

Că  unirea  lui  Lâszlo  nu  sporia  în  o  măsură  mai  mare,  pe 
lângă  alte  cauze,  faptul  e  a  se  atribui  şi  îngrijirii  mari  a  lui 
Sofronie  Ravanicianin,  episcopul  Aradului.  In  cei  6  ani  cât  a  stat 
în  fruntea  diecezei  (1722  — 1728),  a  mişcat  toate  petrile  pentru  ca 
să  abată  clerul  şi  poporul  dela  îndemnările  lui  Lâszlo.*  Ba  a 
readus  în  sinul  ortodoxiei  două  comune,  cari  trecuseră  deja  întregi 
la  unire  în  toată  regula;  aşa  a  readus  la  1724  pe  cei  din  Săcădate, 
iară  la  1727  pe  cei  din  Szeltâllo.5 

Lui  Ravanicianin  i-a  succedat  Vichentie  loanovich.  Acesta  încă 
a  desmântat  pe  Români  dela  unire  în  cei  trei  ani  cât  i-a  păstorit.6 

In  primăvara  anului  1728  se  prezintă  în  Oradea-mare  şi  plin 
de  mândrie  şi  încredere,  începe  a  încurca  iţele  catolicilor.  Coman¬ 
dantul  cetăţii,  generalul  baron  de  Salzer,  conform  ordinului  dat  dela 
consiliul  de  răsboi  din  Viena,  pune  la  dispoziţia  lui  şi  forţă  armata. 

’  Aici  229. 

s  Şeniatism  16,  17,  Bunyitay  47,  48,  Selagian  1.  c.  55. 

3  Aici  1.  193  nota  2. 

4  Popoviciu  uniune  227. 

s  Ardelean  24. 

6  loanovich  ajuns  mitropolit  la  Carlovăţ,  nunumai  a  fost  binevoitor  unirii,  dar 
insuş  s’a  unit  in  1734  în  Viena,  dimpreună  cu  număroasa  şi  strălucita  sa  suită,  după 
înţelegerea  ce  a  premers  cu  împăratul  Carol  al  VI.  Congresul  însă  a  respins  unirea, 
mai  ales  miliţia  a  fost  contra.  A  prins  şi  arma  în  contra  uniţilor.  Mitropolitul  încă  s’a 
lăsat  de  unire,  dar  în  toată  vieaţa  s’a  dovedit  de  părtinitor  al  unirii.  Bariţiu  ist.  Transil. 
300.  S’a  unit  însă  arhidiaconul  de  Verşeţ  cu  4  preoţi  ai  săi  Ni/Ies  804,  805, 

Cu  un  an  înainte  de  moartea  sa,  Lăszlo,  despomenitul  apostol 
al  unirii,  este  osândit  deci  să  privească  cu  mânile  încrucişate,  cum 
alianul  dela  Arad  vine  în  inima  diecezei  şi  trage  dungă  preste 
o  bună  parte  din  rezultatele  unei  evanghelizări  de  18  ani. 

Prelatul  sârb  a  cugetat,  că  va  fi  cu  cale  spre  a  năcăji  şi 
încurca  pe  catolici,  dacă  odată  va  eşi  cu  litia  tocmai  atunci,  când 
vor  ieşi  şi  catolicii  şi  se  vor  întâlni  apoi  pe  drum.  Zis  şi  făcut. 
La  înălţarea  Domnului,  când  catolicii  au  pornit  din  catedrala  nouă 
de  pe  piaţa  sf.  Ladislau,  spre  a  merge  în  Olosâg  la  mănăstirea 
franciscanilor,  —  loanovich  a  întocmit  lucrurile  aşa,  că  a  ieşit  şi 
el  cu  crucea.  A  pornit  din  Katonavăros 1  cu  popor  număros ;  în 
fruntea  convoiului  strălucit,  mergeau  militari  naţionali  români 
armaţi.  («Fegyveres  nationâlis  olâ  katonâk»,  însemnează  martorul 
ocular,  canonicul  Barbâczy  Ferencz).  Episcopul  era  cu  «coroană 
sârbească»  pe  cap,  în  mantie,  cu  toiag  în  mână;  era  minunat 
(pompâsan)  îmbrăcat.  Preoţi  erau  mulţi  îmbrăcaţi  în  feloane, 
purtând  cădelniţe  şi  luminări  mari,  unii  purtau  în  mâni  icoane. 
Când  se  apropiau  de  pod  latinii,  orientalii  au  trecut  pe  lângă  ei.2 

Aceasta  se  vede,  că  de  aceea  a  pus-o  la  cale  episcopul 
ortodox,  ca  să  arete  urbi  catolice  cu  ce  pompă  rară  se  oficiază 
cultul  dumnezeesc  în  biserica  orientală  episcopală,  şi  poate  că 
şi  de  aceea,  ca  să  ruşineze  pe  preoţii  greco-catolici,  cari  se  îndă¬ 
tinaseră  a  concomita  activ  «procesiunile»  clerului  apusan,  sau  cum 
zic  teologii,  a  azista.  Imbrăcau  odăjdile  cele  mai  bune.  Unul  dintre 
preoţii  uniţi,  purta  crucea,  carea  deschidea  conductul  serbătoresc, 
altul  apoi  cetea  evangelia  a  4-a  (ultima),  pe  rând,  în  un  an 
greceşte,  în  altul  sârbeşte,  apoi  româneşte.  In  ziua  ultimă  (a  3-a) 
a  procesiunilor,  convoiul  în  frunte  cu  episcopul,  capitulul  etc. 
întră  în  biserica  gr.-catolicilor.3 

Acest  obicei  de  îmbinare  ceremonială  parţială  4  între  uniţi  şi 
latini,  există  până  azi  în  mai  multe  locuri.  A  fost  practicat  şi  în 
Bălgrad  pe  timpul  unirii  şi  după  aceea.3  Ici-colea,  mai  rar,  s’a 
practizat  şi  în  alte  sacramentalii:  la  îngropări,  sfinţirea  apei  ş.  a. 

_  (Va  urma). 


1  Katon  avâros= V  ăradvele  nce =01  asăg. 

1  Bunyitay  48. 
a  Bunyitay  35. 

‘  Deci  nu  îmbinare  „liturgică",  ori  că  comunicare  în  cele  sfinte. 

!  In  1715,  cu  latinii  laolaltă,  30  preoţi  şi  protopopi  uniţi  au  prohodit  pe  un  iezuit, 
preoţii  români  au  dus  şi  sicriul.  In  1717  ia  Joia  verde  mulţi  preoţi  uniţi  au  slujit  în 

CÂNTAREA  NOASTRĂ  BISERICEASCĂ. 

(Observări  fugitive). 

II. 

Se  iveşte,  însă,  pentru  acum  întrebarea:  în  ce  chip  să  se 
asigure  posterităţii,  rezultatele  ajunse  în  timpul  nostru  şi  viitor  pe 
terenul  reculegerii  cântării  noastre  bisericeşti?  —  Răspunsul  e 
scurt:  prin  fixarea  melodiilor  bisericeşti  actuale,  prin  destilarea 
lor  pe  calea  procesului  arătat  mai  sus,  —  şi  prin  păstrarea  şi 
transmiterea  lor  cu  ajutorul  sistemului  grafic  de  note  muzicale 
apusene. 

Cum  însă  noi,  orientalii,  suntem  în  cea  mai  mare  parte  d’abia 
la  începutul  unei  culturi  muzicale  bisericeşti  şi  nu  odată  în- 
timpinăm  cu  răceală  şi  neîncredere  —  şi  totdeauna  cu  specifica 
jaluzie,  ce  ne  caracterizează,  de  a  ne  conserva  —  ori-ce  ne  ar 
veni  din  apus  pe  terenul  bisericesc:  înclinăm  foarte  mulţi  a 
crede,  că  grafica  muzicală  apuseană  —  sistemul  de  note  mu¬ 
zicale,  obicinuit  azi  în  toată  lumea  —  nu  ar  fi  compatil  cu 
întocmirile  bisericii  noastre,  sau  mai  ştiu  eu  cu  ce . . . 

O  simplă  neînţelegere  a  lucrului  e  aceasta,  ca  să  nu-i  zicem 
altmintrea. 

La  toate  popoarele,  mai  mult  ori  mai  puţin  civilizate,  s’au  în¬ 
trebuinţat  anumite  semne  —  mai  mult  ori  mai  puţin  perfecte  — - 
pentru  fixarea  tonurilor  muzicale. 

Ori  ca  să  rămânem  la  biserica  orientală:  un  loan  Damas- 
cenul,  un  Cucuzel,  cari  au  excelat  ca  reformatori  ai  muzicei  bi¬ 
sericeşti  în  Orient  şi  ca  întemeietori  de  sistem  muzical  propriu, 
canonizat  mai  apoi  de  biserica  din  vremurile  trecute,  încă  s’au 

Bâlgrad  cu  latinii.  In  1716  la  întronizarea  epp.  Mârtonffy  au  oficiat  peste  200  ierei 
români.  Protop.  Petru  deia  Daia  a  liturghisit  româneşte  la'altarul  principal  al  catedralei 
iâtine,  fiind  azistat  de  o  mulţime  de  preoţi  români.  In  convoiul  festiv  a  lui  Mârtonffy, 
preoţimea  unită  a  ocupat  loc  înaintea  clerului  apusan.  Pe  Mârtonffy  la  bineventat  un 
presbiter  român  româneşte.  Treb.  Laurian  „Magazin  Istoric"  III.  327.  Stef.  Pop  „Unirea" 
I.  50,  51.  Cetatea  Albă  Carolina  fu  sfinţită  de  greco  şi  latino  catolici  la  olaltă  în  4'XI 
1715.  S.  Clain  la  Cipar  acte  fragm.  90.  Hurmuzaki  fragm.  II  88,  Nilles  symbolae  I 
448 — 454.  idem  în  „Zeitschrift  fiir  kath.  Theologie"  1880  pg.  779.  Hurmuzaki  aici  în 
ironie  observă  că  binecuvântarea  catolică  cu  cea  unită  s’a  dăruit,  s’a  împărtăşit  deodată... 
„der  katholische  und  unirte  Segen  zugleich  gespendet  wurde“. 

DI  prot.  Dr.  Frenţ,  din  Orăştie  are  un  tractat  reprobator  de  acest  amestec  extra- 
sacramental,  (sacramentali  ţin  în  opoziţiune  cu  sacramental).  Se  zice,  că  sunt  „litere 
apostolice"  —  emanate  deia  mai  mulţi  papi  în  diferite  timpuri,  cari  opresc  astfel  de 
amestec.  Bun  lucru  ar  face  dl  Frenţ,  ’  dacă  ar  publica  acel  studiu.  Inteligenţa  noastră 
laică,  unită  şi  neunită,  şi  aşa  cârteşte  prea  mult  contra  acestei  datine,  care  după  unii 
leologiceşte  ar  fi  perfect  motivată.  (?!). 


ajutorat  cu  semne  anumite,  sau  cu  aşanumitul  sistem  «simeio- 
grafic». 

în  timpurile  mai  apropiate  de  noi,  Psaltihia  grecească  era 
numai  un  stadiu  mai  nou  în  desvoltarea  muzicei  şi  a  graficei  de 
muzică  bisericească  în  Răsărit.  Ea  însă  înseamnă  totodată  şi  culmea 
complicaţiei ,  prin  care  se  compromite  grafica  muzicală  a  bisericii 
Răsăritului.  Astfel  îşi  perdîi  terenul  de  sub  picioare,  adecă  impor¬ 
tanţa  practică,  din  care  a  isvorît  peste  tot  ideia  graficei  muzicale 
şi  trebui  ca  sistemul  grafic  răsăritean,  să  facă  loc  sistemului  grafic 
apusean,  aşanumit  de  «note»,  introdus  pe  atunci  în  parte  în  bi¬ 
serica  Rusiei,  care  atunci  ca  şi  azi,  ţine  cumpăna  în  credinţă  şi 
în  ştiinţa  bisericească  în  întreg  Răsăritul  ortodox. 

Biserica  Rusească  fu  cea  dintâiu,  între  bisericile  particulare 
surori,  care  a  înţeles  şi  şi-a  plecat  urechia  la  glasul  timpului  mo¬ 
dem  de  chiemare  spre  cultură  pe  terenul  muzicei  bisericeşti.  Ia, 
ce  e  drept,  cultivă  sistemul  său  particular  de  muzică  bisericească, 
dar  nu  fără  oareşicare  considerare  la  spiritul  şi  mijloacele  de  in¬ 
struire  apusene. 

la  îşi  arangează  pe  note  muzicale  apusene  cântările  sale, 
unele  şi  pe  mai  multe  voci. 

Atari  nizuinţe,  au  aflat  strat  cald  şi  în  alte  biserici  particulare, 
slave,  ba  —  mult,  puţin  —  chiar  şi  în  sinul  bisericei  româneşti  din 
cele  patru  unghiuri,  —  fapt  care  constitue  o  dovadă  reală ,  că 
itnpulzuri  nouă  de  cultură  prind  fiinţă  în  sinul  bisericii  ortodoxe, 
pe  terenul  muzicei  bisericeşti. 

Datoria  vremii  de  acum  şi  a  celor  viitoare  este,  deci,  a 
promova  şi  nu  a  zădărnici  aceste  impulsuri  culturale.  Căci,  am 
zis-o :  numai  în  chestiunile  de  credinţă  e  justificat  conservativismul 
bisericii  noastre,  pe  când  în  toate  celelalte  puncte  —  pe  terenul 
strict  disciplinar  şi  cultural,  în  care  categorie  ultimă  vine  şi  muzica 
bisericească  —  biserica  nu  se  poate  exima  de  sub  legea  firească 
a  progresului. 

Cine  cunoaşte  natura  şi  menirea  instituţiunei  bisericii  peste 
tot  şi  desvoltarea  ei  succesivă  în  decurs  de  veacuri,  va  trebui 
să  subscrie  cu  dragă  inimă  această  teză  şi  îndeosebi  şi  aceea, 
că  la  din  contră  «a  dogmatiza»  actualul  sistem  de  cântare  biseri¬ 
cească  e  în  sine  o  crimă  contra  însăşi  culturii,  şi  în  consecvenţele 
sale  finale,  ar  însemna  întunecarea  şi  mortificarea  succesivă  a 

instituţiei  bisericeşti  şi  slăbirea,  din  ce  în  ce  tot  mai  mult,  a  le¬ 
găturii  dintre  ia  şi  credincioşi. 

Duhul  sfânt,  care  a  călăuzit  biserica  Răsăritului  peste  grele 
veacuri  de  încercare,  încât  şi-a  putut  păstra  în  întregime  ortodoxia, 
sau  puritatea  credinţei,  acelaş  sfânt  Duh  va  fi  cu  dânsa  şi  pe 
viitor  şi  după  reculegerea  organizatorică ,  peste  care  a  trecut  în 
veacul  XIX,  o  va  întări  şi  pe  terenul  cultural.  Şi  nădejde  tare 
trebue  să  nutrească  fiecare  fiu  credincios  al  ei,  că  prin  urmare, 
şi  pe  terenul  muzicei  se  va  reculege,  după  semnele  date  în  timpul 
din  urmă. 

în  sprijinul  acestei  nădejdi,  ne  vine  bine  la  socoteală,  cât 
pentru  noi  românii,  pilde  din  trecut  şi  măsura  în  care  e  îmbră¬ 
ţişată  în  ziua  de  astăzi  —  nu  numai  de  guvernele  bisericeşti,  ci  şi 
de  masa  credincioşilor  —  faza  nouă,  în  care  a  întrat  chestiunea 
muzicei  bisericeşti  peste  tot,  precum  şi  în  biserica  românească. 

Era,  adecă,  o  vreme  pentru  noi,  când  singura  carte  plăcută 
lui  Dumnezeu,  ca  limbă  şi  ca  slovă,  era  —  după  credinţa  vremu¬ 
rilor  apuse  în  întunerecul  neştiinţei  şi  al  răutăţii  vremurilor  — 
cartea  slavonă  şi  slova  cirilică.  Dar  cultul  limbei  neînţelese  şi 
al  slovei  străine  s’a  şters,  iar  în  locul  lor,  s’a  întronizat  din  nou 
în  biserică  graiul  viu  al  poporului  şi  slova  acestui  graiu  şi  dă 
expresiune  văzută  glasului  de  chemare  la  progres  cultural  în  şi 
prin  biserică. 

In  trecut,  se  construise  un  anumit  sistem  grafic  pentru  cân¬ 
tarea  bisericească,  dar  inperfect,  —  iar  azi,  locul  aceluia  începe 
al  ocupa  tot  mai  mult  sistemul  grafic  perfect  al  notelor  muzi¬ 
cale  apusene.  —  Notele  imperfecte,  degenerară  uneori  până  la 
unele  linioare  orizontale,  puse  una  peste  alta,  deasupra  ori  de 
desubtul  silabelor  din  cărţile  de  cântări  bisericeşti.  Acesta  era, 
până  şi  după  jumătatea  veacului  trecut,  «sistemul»  de  «instruire» 
în  muzica  bisericească,  până  şi  pela  institutele  noastre  teologice. 
«Rezultatele»  se  şi  vedeau,  în  parte  şi  până  azi,  că  nu  dă  Dum¬ 
nezeu,  să  afli  nici  măcar  doi  cântăreţi  din  bătrâni,  cari  să  cânte 
la  fel,  dela  început  până  la  capăt,  una  şi  aceeaşi  cântare,  şi  nici 
pe  vr’unul,  care  de  douăori  după  olaltă,  să-şi  cânte  aceeaşi  cântare, 
întru  toate  în  acelaş  chip.  —  Astăzi  însă,  pela  institutele  noastre 
s’au  sistemizat  catedre  de  muzică  bisericească,  şi  s’a  introdus  de  o 
bună  vreme  încoaci  sistemul  de  instruire  după  notele  muzicale 

apusene,  cari  promovează  regularitatea  şi  preciziunea  cântării  şi 
ţin  cale  individualismului,  atât  de  păgubitor  autorităţii  şi  culturii 
bisericeşti. 

Iar,  mai  departe,  dacă  în  trecut  poporul  era  condamnat  la 
tăcere  mută  şi  la  evlavie  absolut  pasivă,  în  decursul  serviciului 
divin,  pentrucă  nu  înţelegea  graiul  străin  şi  slova  străină,  —  astăzi, 
între  împrejurări  cu  totul  schimbate,  poporul  însuş  începe  a-şi 
lua  tot  mai  mult  istorica  sa  parte').  Din  primele  veacuri  creştine, 
din  cântările  liturgice:  stranele  încep  a  spori  în  cântăreţi,  iar  în 
unele  locuri,  se  înfiinţează  coruri  ţărăneşti ,  naţionale  şi  bisericeşti, 
instruate  şi  conduse  de  ţărani ,  după  sistemul  de  note  apusene. 
Aceasta  dovedeşte  deajuns,  că  însuş  poporul,  condus  numai  de 
simţul  său  înăscut,  încă  înţelege  şi  reclamă  un  pas  înainte  pe 
terenul  muzicei  bisericeşti. 

Legea  naturală  a  progresului  şi  în  cultură,  a  adus  cu  sine, 
în  biserică,  înlocuirea  limbei  slavone  şi  a  alfabetului  cirilic. 

Această  lege,  are  să  se  afirme  la  noi  —  mai  încurând  ori  mai 
târziu,  dar  la  sigur  —  şi  pe  terenul  muzicei  bisericeşti,  în  locul 
prim,  prin  adoptarea  pe  o  linie  cât  mai  întinsă  a  unui  sistem 
perfect  de  instrucţiune  în  muzică,  care  e  cel  de  note  apusean, 
întocmai  aşa,  dupăcum  în  cultura  pământului,  cârligul  s’a  sub¬ 
stituit  prin  plugul  de  lemn,  apoi  prin  cel  de  fier,  iar  azi  prin 
maşina  de  arat.  Dr.  G.  Ciuhandn. 

Omul  singuratic  nu  devine  mai  moral  paraiel  cu  progresele  culturii. 
Animalul  iese  la  iveală  şi  într’un  om  al  culturii,  ca  şi  într’uu  barbar.  Nimic 
nu  este  mai  adevărat  ca  învăţătura  biblică  despre  natura  păcătoasă  a  nea¬ 
mului  omenesc,  care  nu  poate  fi  înlăturată  prin  nici  o  cultură,  ori  cât  de 
superioară  ar  fi  ea.  Căci  nu  cultura  îl  stăpâneşte  pe  om,  ci  voinţa,  căreia 
inteligenţa  îi  serveşte  numai.  Din  aceasta  cauză  inteligenţa  nu  poate  fi 
considerată  ca  măsură  pentru  progresul  moral  al  omului. 

H.  G.  von  Treitschke,  istoriograf  (1834—1896). 

* 

Lumea  păgână  are  o  cunoştinţă  întunecată  despre  puterea  lui  Dum¬ 
nezeu,  o  cunoştinţă  şi  mai  întunecată  despre  sfinţenia  lui  Dumnezeu,  dar 
n’are  nici  o  cunoştinţă  despre  iubirea  lui  Dumnezeu.  Această  cunoştinţă 
avem  să  o  mulţămim  creştinismului.  chr.  E.  Luthardt,  apologet  protestant. 


’  Sf.  loan  Gură  de  aur  ne  spune,  în  una  din  omiliile  sale,  că  întreg  poporul  cânta 
la  serviţiile  liturgice,  până  şi  în  vremea  sa,  înainte  de  aceasta  cu  1500  ani.  Despre 
acelaş  lucru,  petrecut  în  Apus,  vorbeşte  şi  contimporanul  său,  fericitul  Atigustin. 


—  113  — 

SF.  I O  AN  GURĂ  DE  AUR. 

b )  Unele  calităţi  ale  oratoriei  sale. 

HI. 

Sf.  loan  Gură  de  aur  predica  cu  patere  şi  însufleţire,  — 
aceasta  este  a  treia  calitate  distinsă  a  oratoriei  sale.  pe  care  voim 
să  o  scoatem  la  iveală. 

Propriu  vorbind,  întru  aceasta  calitate  rezidă  sufletul  propo- 
văduirii  ev  angelice ,  —  acel  duh  de  vieaţă  dătător,  care  risipeşte 
chinurile  îndoielii  şi  statorniceşte  mângâierea  convingerii,  care 
trezeşte  conştiinţele  adormite,  mişcă  inimile  împietrite  şi  stoarce 
lacrămi  de  pocăinţă,  care  alină  durerea,  toarnă  balsamul  nădejdii, 
înseninează  şi  luminează  sufletele,  îndreptându-le  sborul  spre  idea¬ 
lele  vieţii  creştine.  Cuvântul  scos  din  profunditatea  gândirii  şi 
simţirii  religioase  şi  spus  «întru  arătarea  duhului  şi  a  puterii» 
(I.  Cor.  2,  4)  —  este  semnul  viu  al  adevăratului  apostolat  cre¬ 
ştin.  Puterea  triumfătoare  a  acestui  cuvânt  are  să  cucerească 
lumea  şi  să  o  supună  la  picioarele  lui  Christos,  —  Cuvântul  cel 
vecinie. 

Christos  trăieşte  şi  astăzi  în  cuvintele  adevărurilor  sfinte,  pe 
cari  le-a  propovăduit,  şi  ne  vorbeşte  din  ele  ca  unul,  care  are 
putere.  întru  arătarea  Duhului  şi  a  puterii  a  fost  şi  propovă- 
duirea  prorocilor  şi  a  apostolilor,  ale  căror  cuvinte,  păstrate  în 
sf.  Scriptură,  prin  spiritul  care  vorbeşte  din  ele,  sunt  fără  păreche 
în  literatura  universală.  Şi  toţi  adevăraţii  vestitori  ai  evangeliei, 
însufleţiţi  de  focul  sfânt  al  credinţei,  au  purtat  cu  putere  «sabia 
Duhului,  care  este  cuvântul  lui  Dumnezeu»  (Efeseni  6,  17). 

între  dânşii  la  loc  de  frunte  stă  sf.  Ioan  Gură  de  aur,  care 
pătruns  de  însemnătatea  şi  măreţia  idealelor  evangeliei  creştine, 
le  propoveduia  tuturora:  ut  veritas  pateat ,  moveat,  placeat 1  — 
adecă :  ca  să  convingă  mintea,  să  înduplece  voinţa  şi  să  mişte  inima 
ascultătorilor  săi  pentru  primirea  şi  realizarea  practică  a  acelor 
ideale  înalte.  Aceasta  este  problema  cea  mare  şi  grea,  dar  deo¬ 
potrivă  de  măreaţă  pentru  toate  timpurile,  a  apostoliei  evangelice. 

Ut  veritas  pateat.  Toată  puterea  înţelepciunii  sale  înalte  a 
întrebuinţat-o  sf.  loan,  ca  să  lumineze  mintea  ascultătorilor  săi 

'  In  acest  chip  a  determinat  fericitul  Attgustin  (De  doctrina  christ.  c.  IV,  61)  pro¬ 
blema  predicatorului. 

cu  lumina  cea  neînşelătoare  a  adevărului  dumnezeiesc.  Argu¬ 
mentaţia,  în  scopul  acesta,  se  încheagă  temeinic  şi  progresează 
cu  chibzuiala  şi  siguranţa,  pe  care  i-o  poate  da  omul  convins  de 
adevărul  spuselor  sale.  Caracterul  practic  al  gândirilor,  limpe¬ 
zimea  şi  forma  populară  a  expunerii  se  unesc  pentru  a  sprijini 
puterea  convingătoare  a  dovezilor.  Când  vorbeşte  cătră  cei  cre¬ 
dincioşi,  sf.  loan  îşi  scoate  dovezile  mai  ales  din  sf.  Scriptură,  şi 
le  înfăţişează  autoritativ,  adecă  cu  puterea  care  se  întemeiază  pe 
autoritatea  dumnezeiască  a  sf.  Scripturi,  căci  atunci,  când  raţiunea 
absolută  atestă  un  adevăr,  mintea  omenească  nu  are  cuvânt  a-1 
trage  la  îndoială.  D.  ex.  «Ştiu  bine,  că  vă  miraţi  de  ce  stăruiesc 
atât  de  mult  asupra  acestei  porunci.  împliniţi  mai  întâiu  porunca 
şi  apoi  vă  voiu  spune  temeiurile.  Deocamdată  vă  spun  numai 
atât,  că  această  poruncă  este  o  lege  dumnezeiască,  a  cărei  căl¬ 
care  nu  va  rămânea  fără  pedeapsă.  Când  mă  voiu  convinge,  că 
o  împliniţi,  vă  voiu  spune  şi  a  doua  cauză,  tot  pe  atât  de  în¬ 
semnată,  ca  să  înţelegeţi,  că  cu  tot  dreptul  stăruiesc  asupra  ei. 
Acum  însă  e  timpul  să-mi  încheiu  cuvântarea,  şi  voi  încheia-o 
cu  o  rugăciune  a  noastră  a  tuturora:  «Doamne,  tu  care  nu  vo- 
ieşti  moartea  păcătosului,  ci  ca  să  se  ’ntoarcă  şi  să  fie  viu»  etc. 1 

Tare  ’n  Scripturi,  cum  era,  sf.  loan  lămureşte  înţelesul  locu¬ 
rilor  biblice  mai  puţin  clare,  prin  alte  locuri  paralele  cu  înţeles 
neîndoielnic,  considerând  modul  de  exprimare  şi  unitatea  doctri- 
nală  a  întregei  Scripturi.  Aceasta  este  o  înţeleaptă  procedură  erme- 
neutică,  de  care  trebue  să  ţină  seamă  fiecare  exeget,  dacă  vrea 
să  se  ferească  de  interpretări  unilaterale  ori  chiar  contradictorie, 
întrebuinţarea  textelor  paralele  în  predică,  are  scopul  de  a  con¬ 
firma  înţelesul  unei  învăţături  sau  a  unei  porunci  morale,  şi  a 
produce  prin  aceasta  o  mai  sigură  convingere  în  sufletul  ascul¬ 
tătorilor.  Spre  ilustrarea  acestora  vom  aduce  interpretarea  ce  o 
dă  sf.  loan  cuvintelor  dela  ev.  Matei  c.  1,  v.  24—25:  «şi  a  luat 
pe  muierea  sa ;  şi  nu  o  a  cunoscut  pe  ea,  până  ce  a  născut  pe 
fiiul  său  cel  întâiu  născut»,  cari  cuvinte  le  explică  astfel:  «Dacă 
zice  aici  -până  ce»,  nu  s’a  zis,  ca  să-ţi  închipuieşti  tu,  că  mai 
târziu  o  a  cunoscut  pe  ea,  ci  ca  să  te  înveţe  numai  adevărul, 
că  o  zămislit  feciorelnic.  Dar  apoi  de  ce  se  zice  « până  ce  a 

născut?»  Acesta  este  un  mod  al  vorbirii  biblice,  prin  care  însă 
nu  se  pun  margini  unui  timp  anumit.  Aşa  se  zice  în  istoria  de¬ 
spre  corabie  (alui  Noe):  «corbul  nu  s’a  reîntors  până  ce  s’a  uscat 
apa  de  pe  pământ»  (Facere  8,  7)  —  dar  corbul  nu  s’a  reîntors 
niciodată.  Când  vorbeşte  Scriptura  despre  Dumnezeu  zice:  «din 
veci  şi  până  în  veci  tu  eşti»  (Ps.  90,  2)  —  şi  totuş  nu  vrea  să 
vorbească  aici  despre  vre-o  margine...  Tot  asemenea  şi  aici 
(Mat.  1,  25)  cuvântul  «până  ce»,  vrea  să  spună  numai  ceeace  a 
fost  înainte  de  naştere». 1 

Ca  un  bărbat  deprins  a  petrece  în  meditaţii  spirituale,  sf. 
loan  construeşte  cu  multă  pătrundere  logică  şi  argumente  raţio¬ 
nale,  speculative,  pentru  a  convinge  pe  ascultătorii  săi  despre 
adevărul  învăţăturilor  ce  le  propovăduieşte.  Expunerile  abstracte, 
ca  să  nu  rămână  neînţelese  pentru  ascultătorii  puţin  instruiţi,  le 
concretizează  de  obiceiu  în  icoane  şi  asemănări  frumoase,  şi  le 
sprijineşte  cu  argumente  prin  analogie.  Iar,  ca  lumina  adevă¬ 
rului  să  strălucească  şi  mai  mult  şi  să  pătrundă  în  suflete,  sf.  loan 
nu  ignorează  nici  părerile  contrare,  ci  le  întreţese  la  Ioc  potrivit 
în  cuprinsul  cuvântării  sale,  le  judecă  şi  combate  obiectiv.  Pe 
ceice  nu  credeau  în  iad  îi  combate  într’o  cuvântare  astfel:  «Tu 
zici :  cine  a  venit  din  iad,  ca  să  ne  convingă,  că  este  ?  Dar  cine 
s’a  pogorît  din  cer,  ca  să  ne  spună  că  este  un  Dumnezeu,  care 
a  creat  toate?  De  unde  ştim  apoi,  că  avem  suflet?  Deci,  dacă 
vrei  să  crezi  numai  ceeace  vezi,  atunci  trebue  să  tragi  la  îndo¬ 
ială,  că  există  Dumnezeu,  îngeri  şi  suflet,  şi  astfel  îţi  perzi  toate 
adevărurile...  Ochii  ne  înşală  uneori...  căci  depărtarea,  mănia, 
supărarea  ne  întunecă  judecata...  ochiul  sufletului  însă,  luminat 
de  adevărul  Scripturii,  nu  ne  înşală.  Să  nu  ne  amăgim  înde- 
şert,  spre  paguba  noastră...  Căci  dacă  nu  este  judecată  şi  răs¬ 
plată,  atunci  nu  vom  fi  răsplătiţi  pentru  jertfele  noastre.  Aceasta 
este  însă  o  hulă,  ca  Dumnezeul  cel  drept,  bun  şi  de  oameni  iu¬ 
bitor  să  nesocotească  ostenelele  şi  jertfele...  Dacă  ai  fi  tu  şi 
mai  neînţelegător  decât  animalul,  totuş  nu  ai  lăsa  pe  servul  tău 
cel  pururea  credincios  fără  răsplată,  ci  i-ai  da  slobozenie  şi  bani... 
Dacă  tu,  care  eşti  rău,  te  porţi  totuş  atât  de  binevoitor  faţă  de 
servul  tău,  apoi  Dumnezeu,  care  este  bunătatea  cea  nemăsurată 

şi  iubirea  cea  nespusă,  va  lăsa  fără  răsplată  pe  slujitorii  săi :  Petru, 
Pavel,  Iacob  şi  loan,  cari  pentru  El  au  suferit  foame,  au  purtat 
lanţuri,  au  fost  biciuiţi?...  Stăpânul  răsplăteşte  sluga,  împăratul 
pe  ostaş...  şi  Dumnezeu  să  nu  o  facă  aceasta?  Cine  poate  spune, 
că  aşa  ceva  este  înţelept  a  vorbi  ?-> 1 

Ca  să  îmbrace  şi  înfăţişeze  adevărul  într’o  formă  cât  se  poate 
mai  concretă,  dupăce  l-a  apărat  de  atacuri,  —  sf.  loan  aduce  exemple 
potrivite,  cari  dau  vieaţă  spuselor  sale.  Exemplele  le  ia  cu  deo¬ 
sebire  din  istoria  reveiaţiunii,  atât  a  vechiului,  cât  şi  a  noului 
Testament.  Dintre  persoanele  istorice  ale  vechiului  Aşezământ 
aduce  ca  pildă  adeseori  pe  dreptul  Iov,  iar  dintre  a  noului  Aşe¬ 
zământ  pe  sf.  apostol  Pavel,  a  cărui  vieaţă  o  aseamănă  cu  o  gră¬ 
dină  plină  de  virtuţi.  Morala  exemplelor  o  cuprinde  apoi  în  ziceri 
sentenţioase,  pline  de  putere,  pe  cari  ascultătorii  le  putea  ţinea 
uşor  în  minte. 

Ut  veritas  moveat.  înduplecarea  voinţii  spre  săvârşirea  fap¬ 
telor  bune  este  ţînta  de  căpetenie  şi  nemijlocită  a  predicării  sf. 
loan.  Toate  dovezile,  cari  le  aducea  pentru  a  convinge  pe  as¬ 
cultători,  aveau  să  servească  ca  tot  atâtea  motive  puternice,  cari 
să-i  înduplece  şi  să  dea  direcţie  moral- practică  voinţii  lor.  Ca 
un  bărbat  deprins  cu  vieaţa  ascetică,  el  cunoştea  bine  puterea  şi 
marea  însemnătate  a  voinţii  întru  aplicarea  practică  a  învăţăturilor 
moralei  evarigelice,  de  aceea  nu  înceta  a  o  scoate  la  lumină  cu 
fiecare  ocazie  binevenită.  Faţă  de  cei  ce-şi  scuzau  vina  păcatelor 
cu  provocare  Ia  firea  omenească  stricată  prin  păcatul  strămoşesc, 
sf.  loan  accentua  cu  o  deosebită  tărie  libertatea  voinţei  indivi¬ 
duale,  care  este  o  înaltă  prerogativă  a  omului,  şi  care  îi  dă  fie¬ 
căruia  putinţa  de  a  se  feri  de  păcate  şi  a  stărui  în  cele  bune. 
Nu  firea  moştenită  îl  necezitează  pe  om  la  păcat,  ci  voinţa  sa 
acceptează  păcatul  cu  libertate,  din  care  cauză  omul  este  personal 
răspunzător  pentru  faptele  sale  cele  rele.  Dar,  de  altă  parte,  tot 
voinţa  este  acea  putere,  care-i  ajută  păcătosului  a  ieşi  din  noroiul 
păcatelor  şi  a  se  întoarce  la  Dumnezeu,  căci  puterea  voinţii  nu 
poate  fi  nimicită  prin  păcat. 

Prin  aceste  învăţături  sf.  loan  nu  a  negat  realitatea  păca¬ 
tului  strămoşesc,  ci  provocându-se  la  puterea  şi  libertatea  voinţei 

omului,  voia  să  trezească  în  suflete  conştiinţa  datoriei  şi  a  răs¬ 
punderii  morale  personale,  fără  de  care  nimenea  nu  poate  ajunge 
!a  o  vieaţă  cu  adevărat  morală.  Discuţia  asupra  acestor  chestiuni 
se  poartă  şi  astăzi,  nu  numai  în  teologie,  ci  sub  altă  formă  şi 
pe  alte  terene  ale  ştiinţii.  Aşa  d.  e.  se  discută  în  psihologie, 
etică,  pedagogie,  filosofia  dreptului,  criminalistică  etc.  întrebarea 
despre  moştenirea  calităţilor,  despre  înnăscute  predispoziţii  spre 
crime  etc. 

Nici  necezitatea  harului  sau  a  graţiei  dumnezeieşti  nu  o 
neagă  sf.  Ioan,  ci  el  afirmă  numai  libertatea  omului  de  a  con¬ 
lucra  cu  harul  sau  a-1  respinge.  Dumnezeu  a  înzestrat  pe  om 
cu  libertate  la  creaţiune,  prin  urmare  nu-i  va  răpi  darul  libertăţii 
prin  împărtăşirea  harului,  căci  —  zice  sf.  Ioan:  «Dumnezeu  nu 
sileşte  pe  nimenea,  —  dar  dacă  voieşte  El,  iar  noi  nu  voim, 
atunci  mântuirea  noastră  se  face  cu  neputinţă;  nu  doară  din 
cauză,  că  voinţa  lui  Dumnezeu  ar  fi  neputincioasă,  ci  fiindcă 
Dumnezeu  nu  voieşte  să  silească  pe  nimeni.»1 

Tot  ce  poate  influinţa  voinţa  omenească  şi  creştinească  a 
ascultătorilor,  pune  sf.  Ioan  în  lucrare  pentru  a  asigura  cuvân¬ 
tărilor  sale  un  efect  practic  moralizător.  Ştim  de  mai  ’nainte  la 
ce  rezultate  frumoase  a  ajuns  în  această  privinţă  ca  predicator 
în  Antiohia  şi  pe  urmă  ca  patriarh  în  Constantinopol.2  Aici  vom 
aminti  numai  cuvintele,  pe  cari  le-a  rostit  împăratul  Teodosie  cel 
Mare,  după  ce  a  ascultat  vorbirea  prin  care  episcopul  Flavian  a 
cerut  iertare  pentru  poporul  antiohean,  —  vorbire  compusă  de 
sf.  Ioan.  Cu  ochii  în  lacrămi  exclamă  împăratul:  «într’adevăr 
lucru  mare  şi  minunat  este,  când  oamenii  îşi  iartă  unul  altuia. 
Domnul  lumii  s’a  pogorît  pe  pământ  şi  a  luat  pentru  noi  chipul 
servului,  suferind  a  fi  răstignit  de  aceia,  cărora  le  făcuse  bine¬ 
faceri  mari,  şi  rugându-se  pentru  ucigaşii  Săi.  Ce  este  pe  lângă 
acest  lucru  minunat,  dacă  un  serv  iartă  altui  serv?  Reîntoarce-te 
şi  du  turmei  tale  vestea  mângăitoare  a  iertării.» 3 

Ui  veritas  placeat.  Oricare  predică  bună  trebue  să  se  adre¬ 
seze  şi  inimei  ascultătorilor  pentru  a  o  pătrunde  de  sentimente 

creştineşti.  Adevărul,  pe  care  l-a  cunoscut  mintea,  trebue  să-l 
simţească  inima.  Stăpânirea  asupra  inimilor  este  triumful  adevă¬ 
ratei  oratorii  şi  atribuţia  oratorului,  care  vorbeşte  cu  putere  şi 
însufleţire.  întru  aceasta  se  aseamănă  toţi  oratorii  mari.  Dar 
precum  o  inimă  se  deosebeşte  de  alta,  tot  asemenea  se  va  deo¬ 
sebi  şi  forma,  în  care-’şi  va  împărtăşi  altora  sentimentele. 

Sf.  loan  Gură  de  aur  avea  o  inimă  plină  de  gingăşie  şi  ne¬ 
mărginită  iubire  de  oameni.  Această  iubire,  care  se  arată  în  râvna 
sfântă  de  a  ferici  pe  toţi  fii  săi  sufleteşti  prin  virtute,  i-a  inspirat 
tot  cuvântul  ce  l-a  rostit.  Cu  însufleţirea  omului  pătruns  de  cele 
ce  le  spune,  ştia  el  atinge  acele  coarde  ale  sentimentului,  cari 
totdeauna  află  răsunet  în  inima  unui  creştin.  Aceiaş  lumină  lu¬ 
mina  mintea  şi  încălzia  inima  ascultătorilor  săi,  cari  uneori  erau 
atât  de  răpiţi  de  farmecul  cuvintelor  păstorului  lor,  încât  nu  se 
putea  reţine  de  a-şi  arăta  însufleţirea  prin  aplauze  în  biserică. 
Aşa  se  explică  alipirea  şi  dragostea  ce  i-a  arătat-o  poporul  în 
tot  decursul  păstorirei  sale,  precum  şi  rezultatele  frumoase,  cu 
cari  a  fost  încununată  propovăduirea  sa. 

Cu  câtă  gingăşie  şi  dragoste  îndemna  sf.  Ioan  pe  fii  săi  spre 
virtute,  se  poate  vedea  din  următoarea  exclamare  ce  o  întreţese 
într’o  cuvântare  a  sa:  «O  de  mi-ar  fi  cu  putinţă  să  împlinesc  eu 
în  locul  vostru  aceasta  virtute,  dar  aşa,  ca  voi  să  primiţi  răsplata. 
Atunci  n’aş  cere  dela  voi  atât  de  mult...  Precum  o  mamă,  vă- 
zându-şi  copilul  amar  chinuindu-se  în  friguri,  exclamă  cu  lacrimi 
în  ochi:  scumpul  meu  copil!  de  a-şi  fi  în  stare  să  iau  asupra 
mea  frigurile  tale  şi  fierbinţelile,  cari  te  chinuesc,  —  aşa  zic  şi 
eu:  O  de  a-şi  putea  să  ostenesc  eu  pentru  voi,  eu  să  împlinesc 
virtutea!  Dar  aşa  ceva  este  peste  putinţă.»1 

Astfel  se  adresează  sf.  Ioan  Gură  de  aur  în  cuvântările  sale 
deopotrivă:  raţiunii,  voinţii  şi  inimei  ascultătorilor,  convins  fiind, 
că  adevărurile  mari,  cum  sunt  cele  ale  evangeliei  creştine,  se  pot 
cuprinde  numai  cu  toate  puterile  spirituale-morale  ale  omului,  şi 
că  omul  întreg  trebue  câştigat  pentru  Dumnezeu.  Aceasta  ţintă 
a  predică  cu  cuvântul ,  a  fost  sprijinită  de  predica  cu  fapta,  căci 
puternica  personalitate  creştină  a  sf.  Ioan  a  fost  un  model  al 
virtuţilor,  pe  cari  le  cerea  dela  alţii. 

Despre  aceasta,  într’alt  număr.  Dr.  Nicolae  Bălan. 

AL  XV-lea  CENTENAR  DELA  MOARTEA  SF.  IOAN 
GURĂ  DE  AUR  ÎN  ROMA. 

(încheiere). 

2.  In  ceeace  priveşte  dependenţa  faţă  de  împăraţi,  adevărat 
că  lamentabile  lucruri  au  fost  în  orient  şi  sunt  până  acum  în 
toată  biserica  ortodoxă.  Un  ortodox  care  ar  ascunde  acestea,  ar 
păcătui  cu  amar  contra  bisericii  lui,  pentrucă  ticăloşia  se  alungă 
nu  ascunzându-o,  ci  biciuindu-o  fără  răgaz  până  la  dispariţiunea 
ei,  şi  cu  preţul  persoanei  tale.  în  această  privinţă  papatul  stă 
mult  mai  sus  decât  noi,  şi  ar  putea  sta  şi  mai  sus,  dacă  această 
poziţiune  favorabilă  ar  fi  utilizat-o  mai  bine. 

Dar  cât  e  de  uşor  să  blamezi  pe  altul  când  ai  avut  împre¬ 
jurări  favorabile  pentru  a  te  desvolta!  Ce-ar  fi  fost  de  Roma 
dacă  ar  fi  avut  şi  ea  împăraţi  în  spinare,  cum  a  avut  Constan- 
tinopolul!  Rezultatul  se  poate  cunoaşte  din  atingerile  care  le-a 
avut  Roma  cu  împăraţii :  s’au  jucat  cu  papii  ei,  ca  şi  cu  patriarhii 
de  Constantinopol.  Cu  lustinian  n’au  mers  lucrurile  de  loc  bi- 
sericeşte.  El  «şi  urmaşii  lui  cereau  dela  episcopii  romani  ascul¬ 
tare  tot  aşa  de  necondiţionată  ca  şi  dela  patriarhii  de  Constan¬ 
tinopol».  1  Şi  dacă  puterea  imperială  a  devenit  violentă,  putu- 
tui-s’a  opune  cineva?  Marile  caractere,  ca  sf.  loan  Gură  de  aur 
au  avut  numai  puterea  de  a  suferi,  cele  laşe  nici  pe  asta  n’au 
avut-o,  s’au  supus  ca  papa  Vigiliu,  «mizerul  Vigiliu»,  cum  îi  zice 
Kurtz.  loan  1  fu  aruncat  în  închisoare  de  Teodoric,  unde  muri; 
Sitverius  fu  depus  de  împărăteasa  Teodora;  Martin  I  avu  soartea 
lui  loan  I.  Dacă  Leon  11  rămase  nepedepsit  în  cearta  iconoclas- 
tică,  este  că  împăratului  Leon  Isaurul  i-au  lipsit  mijloacele,  — 
tocmai  de  aici  se  vede  cât  de  mult  i-au  folosit  Romei  depărtarea, 
împrejurare  care  pentru  patriarhul  de  Constantinopol  nu  exista, 
şi  deci  nu  e  drept  să  fie  învinovăţit  de  ceeace  greutatea  timpu¬ 
rilor  îi  impunea.  Chiar  un  mare  papă,  plin  de  ideal,  ca  Grigorie 
VII.  o  sfârşeşte  foarte  amărît,  cu  melancolia  omului  care  şi-a  pus 
sufletul  pentru  o  idee,  dar  răutatea  oamenilor  a  fost  mai  mare 
decât  puterea  sa.  Şi  cu  toate  cele  ce  el  a  făcut,  un  istoric  se 
întreabă  ce  curs  ar  fi  luat  istoria  papatului,  dacă  energicul  Henric 
III.  ar  mai  fi  rămas  pe  tron  în  acele  timpuri,  căci  moare  la  39 

1  Kurtz:  Op.  cit.,  voi.  1,  part.  1.,  pag.  210 — 1. 

de  ani  ?  A  venit  slabul  Henric  IV.  şi  a  lipsit  mâna  puternică  care 
«ar  fi  putut  stârpi  răul  chiar  în  sămânţa  lui».1 

Astfel  e  o  siguranţă  care  se  poate  pipăi  cu  mâna  că  nu  va¬ 
loarea  papilor  a  ţinut  Roma  în  neatârnare  de  împăraţi  (până  şi 
hoţi  de  mare  s’au  suit  pe  scaunul  papal,  ca  loan  XXIII) 2  ci  îm¬ 
prejurările,  mai  favorabile  lor  decât  bisericii  orientale.  Pe  cât 
împăraţii  i-au  putut  ajunge,  le-a  făcut  şi  lor  destule  strâmtorări. 
De  ce  deci  orientul  ar  fi  mai  vinovat,  dacă  a  fost  mai  expus? 

Deci  papa  Piu  X.  greşeşte,  când  starea  noastră  de  atârnare 
o  derivă  din  aşa  zisele  noastre  rătăciri  şi  patimă. 

Şi  dacă  orientul  a  căzut  sub  puterea  împăraţilor,  lucrul  s’a 
petrecut  sub  altă  forma  şi  în  apus,  căci  într’o  parte  porunciră 
împăraţii,  iar  într’alta  papii.  Şi  unii  şi  alţii  au  înăduşit  biserica, 
căci  deşi  şefi  religioşi,  au  uitat  adeseori  papii  de  poziţiunea  lor 
şi  au  adus  rele  asupra  bisericii.  Proba?  De  bine  nu  s’a  întâmplat 
marea  plesnitură  numită  reformă.  Din  acest  timp  de  neatârnare 
a  papatului  derivă  acte  pe  care  contele  Hoensbroech,  fost  însuş 
iezuit,  le  caracterizează  astfel:  «Secole  întregi  au  stat  papii  în 
fruntea  unui  sistem  de  asasinat  şi  sânge,  care  mai  multe  vieţi 
omeneşti  a  distrus,  mai  multe  pustiiri  culturale  şi  sociale  a  să¬ 
vârşit,  decât  orice  răsboiu  şi  orice  molimă,  in  numele  lui  D-zcu 
şi  în  numele  lui  Hristos» ! 3 

Deci  să  ne  pară  rău  că  n’am  fost  uniţi  cu  Roma?  Ah!  mul- 
ţămită  lui  D-zeu  că  nu!  In  acest  caz  ar  fi  stat  şi  pe  fruntea 
noastră  pecetea  imfamiei  de  a  fi  vărsat  sânge  în  numele  lui 
Hristos ! 

Şi,  ca  să  închei  cu  acest  punct,  voiu  spune  că,  dacă  e  să 
fim  judecaţi,  negreşit  că  e  de  tânguit  atârnarea  în  care  am  căzut. 
Dar  pondul  nu  e  acesta,  pentrucă  decăderea  s’ar  fi  întâmplat 
ori-cui.  Pondul  nu  trebue  pus  pe  faptul  dacă  am  căzut  sub  îm¬ 
păraţi,  ci  dacă  şi  în  această  stare  robită,  s’au  găsit  caractere  care 
să  susţie  dreapta  credinţă  şi  judecarea  independentă  a  bisericii 
în  afacerile  ei.  Şi  aceste  caractere  multe,  puţine,  au  fost.  A  fost 
sf.  Vasilie  contra  împăratului  Valenţe,  a  fost  marele  Atanasie  care 


1  Gustav  Kriiger:  Das  Papstum,  Tiibingen  1907,  pag.  44. 

-  Otto  Pfleiderer:  Die  F.ntwicklung  des  Chnstentums,  Miinchen  1907,  pag.  133. 

3  Das  Papstum  in  scincr  sodal-kulturdlen  Wirksamkcit,  ediţiunea  poporală,  Leipzig 
1905,  pag.  180. 

te  umple  de  adâncă  melancolie,  gândindu-te  la  mărirea  şi  focul 
de  odinioară,  a  fost  sf.  Ioan  Gură  de  aur,  care  a  înfruntat  pe 
cei  puternici,  a  fost  sf.  Ioan  Damaschin,  a  fost  Ignatie,  predece¬ 
sorul  lui  Fotie,  care  a  refuzat  împărtăşania  unui  principe  criminal, 
a  fost  patriarhul  Arsenie  al  Constantinopolului  (1255  —  1267),  care 
a  excomunicat  pe  Mihail  Paleologul,  din  cauză  că  a  usurpat  tronul 
moştenitorului  legitim,  Ioan  Lascaris,  căruia  îi  scoasese  ochii. ' 

Arsenie  a  fost  un  mare  patriarh,  chiar  în  acea  epocă  de  ti¬ 
ranie.  El  e  izvorul  ce  răcoreşte  gâtlejul  uscat  al  călătorului,  care 
amant  străbate  lungul  curs  al  unei  epoci  de  apăsare  şi  caractere 
mârşave,  chiar  în  sinul  bisericii. 

3.  Cât  priveşte  erorile  noastre,  de  care  vorbeşte  papa  Piu  X. 
cătră  orientali,  nu  ştiu  dacă  mai  face  să  discutăm,  căci  lucrurile 
sunt  prea  elementare. 

Nu  ştiu  de  unde  să  încep,  căci  în  materie  de  erori  prea 
multe  sunt  de  spus  privitor  la  biserica  catolică.  Să  vorbesc  de 
mult  desbătutele  diferenţe  teologice?  E  zadarnic,  cine  nu  le  ştie! 
Să  privesc  greşelile  pontificatului  lui  Piu  X,  pe  care  un  catolic 
ironic,  îl  numeşte  mare  pentru  marile  nenorociri,  care  sub  dânsul 
s’au  abătut  asupra  bisericii?  E  prea  mult,  cu  altă  ocaziune.  Voi 
vorbi  mai  bine  de  sofisticăria,  cu  care  catolicii  ştiu  să  se  pună 
la  adăpost  de  erori,  aşa  că  ele  numai  la  alţii  sunt  posibile,  la  ei 
niciodată. 

Galilei  a  fost  mult  prigonit  de  biserica  catolică,  fiindcă  în¬ 
văţa  teoria,  care  are  de  a  face  cu  creştinismul  ca  şi  scripca  cu 
iepurele,  că  pământul  se  învârteşte  în  jurul  soarelui.  In  a.  1616 
sf.  oficiu  declară  aceste  idei  de  «nebuneşti,  absurde  şi  eretice», 
în  anul  1632  publică  Galilei  al  său  «Dialog  despre  sistemul  lui 
Ptolomeu  şi  al  lui  Kopernic».  Atunci  fu  închis.  După  aproape 
200  de  ani  autoritatea  bisericească  s’a  convins,  că  a  greşit  şi  a 
scos  cărţile  de  sub  index. 2 

Va  să  zică  s’a  înşelat  cu  papă  cu  tot.  Nu!  a  găsit  teoria  cu 
care  se  pune  la  adăpost,  ca  cu  tichia  din  poveste: 

<• întrebarea  I.  Ce  valoare  au  decretele  sfintelor  congrega- 
ţiuni  romane  cu  privire  la  ştiinţa  sfântă  şi  profană»? 

1  Eusebîu  Popovici :  Ist.  Bisericească,  (rad.  română,  Bucureşti  1901,  voi.  Ii,  pag  34. 

-  Vezi  A.  Pîannkiiche:  Religia n  and  Natunvissaischaft  in  Kampf  u.  Frieden,  Leipzig- 
Berlin  1906,  pag.  68—70. 

Răspuns : 

1.  «Sfintele  congregaţiuni  romane  (inciuziv  cea  a  indexului 
şi  a  sf.  oficiu)  deşi  sunt  tribunale  autorizate,  totuş  nu  sunt  in- 
falibile  cu  acea  infalibilitate  care  aparţine  numai  papii,  când  de¬ 
fineşte  ex  cathedra  în  materie  de  credinţă  sau  moravuri,  ori  con¬ 
ciliului  în  unire  cu  papa. 

2.  Chiar  când  zisele  congregaţiuni  lucrează  cu  ştirea  şi  con¬ 
simţământul  papii,  decretele  astfel  aprobate  nu  sunt  infalibile  şi 
nu  provoacă  adesiune  de  credinţă.  Motivul  e  că  aprobând  un 
act  nu  înseamnă  a-1  schimba, 1  şi  asta  din  natura  sa ;  şi  fiindcă 
şi  papii  lucrează  după  natură,  aprobându-1,  nu  pot  face  ca  de¬ 
cretul  unei  congregaţiuni  romane  să  nu  mai  fie  decretul  unei 
congregaţiuni  romane.  In  astfel  de  cazuri  intervin  şi  lucrează  nu 
ca  păstori  şi  doctori  ai  bisericii  universale,  ci  ca  capi  (mai  cu  seamă 
dacă  e  vorba  de  sf.  oficiu)  al  acelor  congregaţiuni  şi  tribunale». a 

Apoi  dacă  acestea  sunt  numai  rezultatul  deliberării  unor  oa¬ 
meni,  cu  ce  drept  ni-se  impun  părerile  lor,  când  n’au  pecetea 
adevărului?  Cu  ce  drept  se  declarau  de  nebuneşti  părerile  lui 
Galilei,  când  el  cercetase  şi  ştia  mai  multe  decât  membrii  sf. 
oficiu?  Nu  e  aceasta  tiranie  şi  înăduşire  a  ştiinţei?  Ba  încă 
mare,  şi  a  făcut  rău  nu  numai  celei  vinovate  de  asemenea  încăl¬ 
cări,  bisericii  catolice,  ci  şi  religiunii  în  general,  căci  necredin¬ 
cioşii  vremii  de  azi  zic:  iată  ce  a  fost  în  stare  să  facă  religiunea! 

Se  înţelege  că  aceste  teorii  sunt  desvoltări  ulterioare  pentru 
a  acoperi  erorile  săvârşite  mai  ’nainte.  Şurubării  şi  maşinării  ipo¬ 
crite  pentru  a  salva  un  sistem  nenorocit!  Căci  ce  să  zici  de  pre- 
tenţiunea  că  lucrează  nu  ca  păstori  şi  doctori,  ci  ca  şefi  de  tri¬ 
bunal!  Au  oare  n'aveţi  şi  într’un  caz  şi  într’altul  acelaş  cap  şi 
acelaş  mod  de  a  concepe  lucrurile!  Fac  oamenii  deosebire  de 
atribuţiuni  în  funcţiune,  dar  nu-şi  împart  fiinţa  în  două  pentru  a 
avea  un  creer  în  casă  şi  altul  la  primblare. 

Tot  noi  orientalii  suntem  cei  cufundaţi  în  erori,  nu-i  aşa?... 
Scârbos  inai  e,  Doamne,  fariseismul  modern  şi  salturile  mortale 
pentru  a  salva  un  adevăr  dat  de  minciună! 

1  Ce  sofismă!  Par’că  daca  aprobi  un  lucru  nu  înseamnă  că  împărtăşeşti  ideile  şi 
le  socoteşti  drepte.  Ce  alta  e  aprobarea! 

-  Revista  delle  Riviste,  Macerata,  Decemvrie  1906,  pag.  728, 

Sistemul  e  în  progres  acuma.  Paşi  noi  se  fac  cu  circums- 
pecţiune  pentru  a  nu  se  mai  păţi  ca  cu  Galilei,  dar  tot  se  pă¬ 
ţeşte. 

Enciclica  papală  dela  8  Septemvrie  1907  întră  acuma  în  acest 
sistem  de  adăpostire  şi  tratamente  preventive,  pentru  cazul,  când 
s’ar  descoperi  erori  întransa.  Abatele  Loisy  dela  Paris  chiar 
strigă,  că  expune  fals  doctrina  moderniştilor,  contra  cărora  enci¬ 
clica  e  îndreptată,  l-se  răspunde:  voi  sunteţi  de  vină  că  nu  v’aţi 
expus  doctrinele  clar. 1  Dar  iată  altul  mai  circumspect,  care  se 
asigură  dinainte  pentru  ori-ce  eventualitate  când  conţinutul  enci¬ 
clicei  nu  se  va  mai  putea  susţinea.  Astfel  zice  Dr.  Mausbach, 
profesor  de  teologie  dela  universitatea  din  Miinster:  «Enciclica 
se  înfăţişează  ce  e  dreptul  cu  toată  puterea  şi  greutatea  autori¬ 
tăţii  papale;  nicăiri  însă  nu  conţine  vre-o  definiţiane,  nu  stabi¬ 
leşte  nici  o  învăţătură  nouă,  neformulată  până  acum,  ci  numai 
caracterizează  verde  modernismul  ca  un  sistem  opus  dogmelor 
de  mult  stabilite  ale  bisericii,  ca  o  împreunare  a  tuturor  ereziilor». 3 

De  acî  urmează  că  oamenii  aceştia  utilizează  numai  ipocrizia 
de  a  şti  ce  să  răspundă,  când  vor  fi  daţi  de  minciună.  Deci  po¬ 
sibilitatea  erorii  stă  şi  înaintea  lor,  dupăcum  s’a  şi  realizat  în 
cazul  citat  al  lui  Galilei,  dar  vor  numai  sa  cadă  în  picioare,  în 
orice  condiţiuni,  în  orice  împrejurări. 

S’a  greşit  pretutindenea,  s’a  greşit  şi  în  catolicism,  şi  nu  mă¬ 
surile  acestea  preventive  vor  împedeca  ceva  de-acum  înainte. 
Probă  e  şi  acuma  o  sumă  de  judecăţi  greşite  cu  care  papa  pă¬ 
şeşte  contra  moderniştilor,  şi  pe  care  n’a  fost  greu  acestora  să 
le  dea  de  minciună. 

Apoi  dacă  este  aşa,  ce  s’ar  mai  imputa  erori  orientalilor! 
Fără  recunoaştere  şi  mărturisire  sinceră  a  realităţii,  nu  vor  veni 
ei  la  unire.  • 

IV.  Ce  ne  mai  spune  papa?  Că  mărirea  noastră  se  bazează 
pe  unirea  cu  Roma  şi  salutara  ei  influinţă.  Vai  de  mine!  tocmai 
acuma  când  înşişi  catolicii  se  plâng  de  această  influenţă!  Ca 
să  fim  convinşi  de  asta,  ar  trebui  ca  lucrurile  să  stee  bine  în 
catolicism  acasă  Ia  dânsul,  dar  nu  stau  de  loc. 

1  Revue  da  C.lerge  f- rancai s,  Paris,  15  Februarie  1908,  pag.  386. 

-  Internationale  Wochenschrift,  Berlin  15  Februarie  1908,  coloana  194. 

Noi  ortodocşii  e  adevărat  că  stăm  rău,  şi  foarte  rău.  Şi  răul 
îl  cuprind  în  formula,  că  suntem  împiedecaţi  de  a  realiza  în  or¬ 
ganizarea  şi  vieaţa  publică  a  bisericii  principiile  de  organizare  şi 
vieaţa,  care  a  decurs  din  conştiinţa  ei  şi  s’a  depus  în  hotărîrile 
sinoadelor. 

în  ceeace  mă  priveşte  pe  mine,  socotesc  ca  un  câştig  al 
sufletului  meu,  de  a  nu  fi  părtinitor  bisericii  căreia  servesc,  a-i 
recunoaşte  cu  obiectivitate  rănile  şi  a  nu  o  apăra  cu  neadevăruri. 
E  un  păcat  catolic  de  a  nega  tot  ce  e  rău  în  propria  organizare, 
şi  mă  feresc  de  al  împărtăşi. 

Ei  bine,  noi  stăm  rău,  necontestat.  Dar  nu  stăm  numai  noi 
rău  şi  te  desgustă  catolicul,  care  vine  să-ţi  prezinte  în  roz  toate 
ale  lui. 

Când  stai  de  vorbă  cu  dânsul,  toate  sunt  de  minune.  Dar 
când  îl  observi  în  propia  casă,  în  vieaţa  Iui,  în  lucrul  Iui,  n’ai  tot¬ 
deauna  motive  de  a  fi  edificat.  Sunt  atâtea  greutăţi  şi  păcate 
şi  în  sinul  catolicismului,  şi  de  multeori  li  se  face  faţă  în  mod 
atât  de  greşit!  Şi  nu  te  poţi  bucura  de  asta,  şi  nici  nu  trebue 
să  te  bucuri,  ferească  Dumnezeu!  căci  ca  creştin  nu  poţi  să  nu 
te  gândeşti  la  problema  mare  a  lui  Hristos  domnul  nostru,  pe 
care  doreşti  a-L  vedea  bine  reprezentat,  ori  unde  numele  lui  răsună 
pe  pământ.  în  ciuda  tuturor  diferenţelor  şi  hărţuelilor  noastre, 
o  inimă  cu  adevărat  creştină  trebue  să  se  bucure  de  bunul  mers 
al  ramurilor  creştine  şi  să  radieze  când  va  auzi  de  înflorirea  lor. 
Neîmpietând  una  asupra  alteia,  respectându-se  reciproc,  neutnblând 
cu  convertiri,  care  n’au  rost  între  creştini,  de  dorit  e  înflorirea 
tuturor  locaşurilor,  unde  e  adorat  Hristos,  cel  răstignit  şi  înv.iat. 

Dacă  însă  lucrurile  merg  altfel  decât  cum  nevoia  cere,  se 
cuvine  a  ne  întrista,  că  lucrul  Domnului  merge  rău.  Tocmai  de 
asta,  nouă  ne  pare  rău,  când  vedem  luându-se  lucrurile  cu  micime 
sufletească,  ascunzându-se  ranele  proprii  şi  înfăţişându-se  cu  zîm- 
betul  pe  buze  cătră  noi  orientalii,  că  numai  în  unire  cu  Roma 
stă  mărirea.  Căci  cum  am  crede  noi  asta,  când  şi  într’o  parte 
şi  într’alta  vedem  destule  nevoi  şi  puţină  înţelegere!  Mai  bine 
voim  ca  fiecare  să-şi  vadă  greutatea  zilei,  să  nu-şi  ascundă  pă¬ 
catele,  să  le  tămăduiască  şi  nu  va  fi  grea  armonia  între  domenii 
separate  în  lucrul  lor,  dar  cu  inimă  şi  voie  de  bine  unul  cătră  altul. 

Pentru  mărirea  noastră,  eu  mărirea  o  văd  cu  totul  în  altceva 
decât  unde  o  vede  Papa  Piu  X.  Căci  ce  ar  însemna  unirea  cu 
Roma  ?  Ar  însemna  poate  să  scăpăm  de  unele  păcate  ale  noastre, 
dar  să  le  primim  pe  ale  ei.  Apoi  nu  e  tot  una!  Şi  atunci  Ia  ce? 
Ca  să  facem  mărirea  Papii?  Facăşi-o  singur,  că  sunt  multe  lipsuri 
Ia  el,  care-i  împiedecă  mărirea. 

Mărirea  noastră  va  fi  numai  în  bărbaţii  de  valoare  şi  ca¬ 
racter  pe  care  Dumnezeu  ni-i  va  dărui.  Ei  vor  putea  îndrepta  multe 
păcate,  a  trezi  spiritul  apostolic,  a  da  bisericii  vieaţa  care-i  lip¬ 
seşte,  a-i  crea  condiţiuni  priincioase  de  lucru.  Fără  asta,  zădarnică 
este  orice  unire;  cu  asta  de  prisos,  este  orice  unire. 

A  fost  deajuns  un  Şaguna  să  zidească  o  construcţiune  trainică, 
au  fost  deajuns  câţiva  arhierei  de  inimă  în  România  pentru  a 
nimici  efectul  legilor  bisericeşti  vitrege  ale  principelui  Cuza. 
Tot  bărbaţi  străluciţi  au  asigurat  bisericii  în  vechime  multe  triumfuri. 

Oameni  daţi-mi,  suflete  mari,  inimi  a  căror  singură  flacără  e 
dragostea  arzătoare  cătrâ  Hristos!  daţi-mi  bărbaţi,  care  să  ştie  să 
lumineze,  să  strige  şi  să  sufere,  şi  adâncă  încredere  am  că  bi¬ 
serica  va  înflori.  Din  suflete  numai  izvoreşte  activitatea  care  mişcă 
şi  revoluţionează  sufletele.  Din  simple  dependenţe  de  Roma, 
Constantinopol  ori  San-Francisco  nu  derivă  nimic,  dacă  ele  nu 
sunt  centre  de  vieaţă  care  să  pună  sufletul  în  mişcare. 

Şi,  din  nefericire,  Roma  nu  e  aşa  ceva,  dupăcum  ai  ei  singuri 
o  acuză.  Ba  încă  mult  mă  tem  de  un  lucru :  Orice  bărbat  mare 
îşi  are  un  element  al  lui  propriu,  care  îl  diferenţează  de  comun. 
Roma  este  însă  atât  de  tirană,  că  i-ar  împedeca  mişcările,  de 
îndată  ce  va  cugeta  altfel  decât  dânsa,  şi  se  înţelege  că  asta  nu  i 
se  va  putea  lua  lui  în  nume  de  rău.  Ea  tolerează  numai  cu  con- 
diţiune  de  a  admite  punctul  ei  de  vedere,  ceeace  ar  împedeca 
multe  mişcări  tot  atât  de  îndreptăţite,  ca  şi  punctele  de  vedere 
romane. 

Am  spus  că,  din  nefericire,  Roma  nu  e  centru  de  vieaţă. 
Iată  cum  vorbesc  despre  dânsa  oameni  trăiţi  în  sânul  ei,  oameni 
care  deşi  catolici,  nu  se  mai  mulţămesc  cu  forma  de  azi  a  cato¬ 
licismului.  E  vorba  de  o  nouă  revistă,  « Nova  et  Vetera »,  apărută 
în  Roma  şi  care  scrie  în  introducere,  că  redactorii  ei  ţîn  cu  tărie 
la  creştinismul  catolic,  dar  că  faţă  de  scolasticism  stau  cu  sim¬ 
ţirile  celor  mari  faţă  de  copilăria  lor.  Tot  acolo  scrie  exiezuitul 


englez  Tyrrel  despre  «Primatul  spiritual  al  Romei»:  «Din  istoria 
Romei  stabileşte  el,  că  acest  primat  spiritual  a  degenerat  într’un 
primat  juridic.  Cuvinte  aspre  întrebuinţează  contra  vaticanului, 
care  rămâne  în  timp  ce  persoanele  papilor  se  schimbă;  rămâne 
cu  spiritul  iui  încâlcit  într’ale  lumii,  cu  intrigi,  ambiţiune,  spre  a 
nu  spune  altele  mai  rele,  şi  care  mai  mult  rău  a  făcut  cu  exem¬ 
plul  său,  decât  binele  care  l-a  putut  aduce  bisericii  cu  guvernarea 
lui.  Cine  s’a  dus  vreodată  la  Roma,  ca  să  caute  creştinismul  cel 
mai  pur,  ca  să  înveţe  smerenie,  dragoste,  blândeţă,  lăpădare  de 
sine?  Ridicul  e  şi  a  gândi  la  aşa  ceva.  Şi  totuş  de  ce  să  fie 
ridicul?  N’ar  fi  trebuit  ca  vicarul  lui  Hristos  să  poată  spune  ca 
dânsul:  «învăţaţi  dela  mine,  că  sunt  blând  şi  smerit  cu  inima?» 
De  veacuri  şi-a  perdut  Roma  autoritatea  ei  spirituală.  Puterea 
juridică,  fără  autoritatea  spirituală,  e  un  trup  fără  suflet,  o  putere 
a  morţii,  nu  a  vieţii.  Vorbe  tari  se  află  deasemenea  într’alt  ar- 
ticul:  «Lupta  de  moarte  a  unei  instituţiuni»  care  expune  încer¬ 
cările  zadarnice  ale  papatului  modern  de  a  face  politică,  institu- 
ţiune  slabă  din  vremuri  vechi,  de  care  oameni  de  jaf  şi  ahtiaţi 
de  onoruri  se  ţin  cu  mânile». 1 

De  sigur  vorbe  care  nu-s  de  natură  a  ne  face  să  credem, 
că  numai  în  unirea  cu  Roma  stă  mărirea  noastră.  Roma  are  ră¬ 
nile  ei  interne  foarte  grele  şi  serioase,  care  ar  putea  fi  ascunse 
cătră  cei  din  Antiohia.  Cine  urmăreşte  lucrurile  de  aproape  însă 
vede  în  chiar  interiorul  ei  formându  se  un  curent,  care  mai  curând 
ori  mai  târziu  va  nevoi  ierarhia  să  facă  concesiuni.  Şi  se  înţelege 
că  nu  va  fi  un  exemplu  salutar,  ca  ierarhia  să  nu  fi  priceput  sin¬ 
gură  nevoile  prefacerii,  şi  tocmai  mai  târziu  să  fi  fost  constrânsă 
de  oameni,  care  n’au  această  cădere. 

Dela  suirea  pe  tron  a  actualului  pontifice,  biserica  a  suferit 
o  mulţime  de  perderi.  Şi  e  clar  de  văzut,  că  îngustimea  de  ve¬ 
deri  în  care  se  închide  pentru  judecarea  realităţii,  o  instrăinează 
din  ce  în  ce  mai  mult  de  nevoile  lumii  şi  deci  îi  ia  şi  putinţa 
de  ale  înţelege  şi  satisface.  Se  închide  cu  ziduri  chinezeşti,  pentru 
a  nu  mai  pătrunde  nimic  din  sufletul  vieţii  de  azi;  vor  trăi  între 
întârituri  vieaţa  făţuită  în  concepţiuni  poruncite;  în  timp  ce  lumea 


1  Kolnische  Zeitung,  12  Februarie  1Q08. 

va  trece  la  ordinea  zilei  şi  se  va  simţi  tot  mai  puţin  influenţată 
de  biserică  în  cursul  ei. 

Este  aceasta  un  câştig?  De  loc.  Cu  toţii  perdem,  pentrucă 
o  parte  a  creştinismului  este  cea  care  perde. 

E  regretabil  încă,  că  în  această  direcţiune  de  duşmănire  a 
tot  ce  e  modern,  sunt  neglijaţi  bărbaţii,  care  prin  cultura  şi  lăr¬ 
gimea  vederilor  lor,  ar  putea  da  oarecare  concurs  pentru  a  nu 
scăpa  din  mână  conducerea  societăţii  de  azi.  Astfel  nu  de  mult 
a  fost  creat  cardinal  o  persoană  puţin  însemnată,  ca  episcopul 
Atidreiu  al  Marsiliei,  iar  vrednicul  şi  învăţatul  episcop  al  Cremonei, 
Bononielli,  e  lăsat  la  o  parte. 

Observări  de  natură  asemănătoare  fac  şi  catolicii.  Astfel 
ceti  despre  prelatul  Scheicher  din  Viena,  care  în  memoriile  sale  nu 
e  tocmai  entuziasmat  de  mersul  lucrurilor. 

închei  acest  punct  cu  o  sinceră  părere  de  rău  pentru  ceeace 
se  află  şi  la  noi  şi  la  Roma,  şi  cu  convingerea,  că  nici  unul  nici 
altul  nu  ne  aflăm  pe  drumul  măririi. 

V.  Domnul  a  ales  Roma  drept  scaun  al  legământului  celui 
nou,  încheie  Papa. 

Asta  e  chiar  nou;  până  acum  n’am  ştiut  că  chiar  Roma  a 
ales-o  domnul  şi  nu  ştim  pe  ce  se  poate  întemeia  aceasta  pre- 
tenţiune.  Pe  Petru?  Apoi  chiar  admiţând  adevărul  tuturor  celor 
spuse  despre  Petru  la  Roma,  Domnul  nu  i-a  fixat  nici  un  loc. 
Iar  dacă  se  pretinde  cu  orice  preţ,  că  deoarece  Petru  ar  fi  lu¬ 
crat  în  Roma,  Domnul  a  vrut  aşa,  —  de  ce  atunci  numai  Roma 
ar  fi  favorizată,  căci  Petru  n’a  fost  numai  la  Roma,  ci,  dupăcum 
se  pretinde,  a  fost  şi  în  Antiohia  episcop?  Chiar  sf.  Grigorie 
cel  Mare  recunoscu  episcopului  de  Antiohia  şi  celui  de  Alexandria 
(ca  fundat  de  Petru  prin  Marcu)  această  poziţiune. 1 

Deci  nici  de  aici  mai  convinşi  nu  eşirăm.  Cu  o  impresiune 
de  scepticism  închidem  pe  azi  vorba  noastră,  pentru  a  continua 
într’un  număr  viitor  cu  chestiunea  enciclicei  şi  modernismului. 

Baden-Baden,  24  Febr.  v.  1908. 

Arhim.  Iulins  Scriban. 


Kurtz:  Op.  cit.  voi.  1.  part.  I,  pag.  212. 

v  UN  CURENT  PRIMEJDIOS. 

în  mersul  nostru  cultural,  noi  Românii  din  ţara  aceasta  până 
acum  am  fost  scutiţi  de  primejdia  unor  curente  interne,  ivite  din 
mijlocul  nostru,  cari  ar  fi  cercat  să  îndrume  pe  alte  cărări,  decât 
cele  indicate  de  tradiţiile  bune  ale  trecutului  şi  de  interesele 
obşteşti  ale  prezentului,  cultura  noastră  naţională. 

Tradiţiile  noastre  de  cultură  românească  şi  creştinească,  moşte¬ 
nite  din  trecut  şi  lămurite  în  lumina  vremilor  mai  nouă  de  tre¬ 
zire,  au  fost  păstrate  cu  cinste  şi  cultivate  cu  sfinţenie  de  tot 
sufletul,  care  simţea  în  sine  puterea  de  a  spori  cu  ceva  bogăţia 
culturii  noastre.  Nu  se  afla  la  noi  nimenea,  care  ş’ar  fi  permis 
cutezanţa  neiertată  să  atingă  cu  mână  sacrilegă  sfinţenia  acelei 
moşteniri. 

7 

Instituţiile  noastre,  cari  ne-au  ocrotit  prin  vremuri  grele 
existenţa  şi  cultura  neamului,  precum  şi  acelea,  cari  au  fost  create 
pentru  acelaş  scop  în  zile  mai  apropiate  de  noi,  din  vrednicia 
părinţilor  noştri,  au  fost  păzite  de  bărbaţi  neşovăielnici  în  prin¬ 
cipiile  lor  de  îndrumare  culturală,  bărbaţi  pătrunşi  de  conştiinţa 
datoriei  şi  a  răspunderii  personale  ce  o  aveau.  Cărturărimea 
noastră,  chiar  şi  aceea  care-şi  făcea  creşterea  Ia  şcoli  străine,  se 
însufleţia  de  ceeace  afla  bun  în  cultura  altor  neamuri  mai  înaintate, 
şi  primea  ceeace  se  potrivea  şi  putea  aduce  foloase  neamului 
nostru  întreg. 

In  aceasta  nizuinţă  curată  spre  un  ideal  comun,  în  aceasta 
luptă  pentru  binele  şi  fericirea  tuturora,  ţărani  şi  cărturari  se 
simţeau  una,  faţă  de  neprietinii  din  afară. 

Asa  a  fost  la  noi  si  asa  trebue  să  rămână! 

r  r  7 

Ne  doare  însă  mult,  când  trebue  să  constatăm  şi  la  noi, 
ivirea  unor  îngrijitoare  simptoame  de  regretabilă  deviare  dela 
tradiţiile  noastre  culturale  de  până  acum,  —  simptoame  trezite  de 
împrumutul  necontrolat  al  unor  străine  idei,  cari  tulbură  conştiinţe 
şi  înveninează  suflete,  şi  cari  pot  deveni  primejdioase  pentru  pro¬ 
gresul  sănătos  al  culturii  noastre,  în  viitor.  Şi  ne  doare  cu  atât 
mai  mult,  cu  cât  aceasta  simptomatică  apariţiune  ş’a  făcut  intrarea 
într’o  revistă  condusă  de  unii  tineri,  cari  după  poziţia  cu  care 
i-a  distins  încrederea  cărturărimii  noastre,  aveau,  mai  mult  decât 

alţii,  datorinţa  de  a  se  distinge,  la  rândul  lor,  prin  străduinţe  mai 
lăudabile. 

E  vorba  de  revista  «Luceafărul»  şi  de  «îngrijitorii»  ei. 

S’a  împlinit  anul,  de  când  am  avut  ocazie  să  semnalez  tot 
la  acest  loc,  porniri  de  o  vădită  duşmănie  în  contra  credinţei  şi 
a  preoţimei  noastre.  Secretarul  «literar»  al  «Asociaţiunii  pentru 
literatura  română  şi  cultura  poporului  român»,  d-1  O.  Goga,  fiu 
de  preot  din  Răşinar,  a  ţinut  să-şi  arete  recunoştinţa  faţă  de 
biserică,  într’un  mod  —  la  noi  nemaipomenit.  Credinţa  bise- 
ricei:  «chiţibuşerii  dogmatice»;  canoanele  bisericei :  «teren  mlăş¬ 
tinos»,  «pravile  moarte»  —  aceste  sunt  gingaşele  expresiuni,  ce 
ne-a  fost  dat  să  le  auzim  atunci. 1  Iar  consecvenţele  pentru  preo¬ 
ţime?...  Pânăce  mai  trebue  să  existe  preoţimea,  având  un  rost 
politic  şi  economic  în  vieaţa  neamului,  —  trebue  redusă,  în  ce 
priveşte  cultura  teologică,  la  «înţelepciunea  bună  şi  poezia  senină 
a  vechiului  molitvelnic». 

Toţi  bărbaţii  bisericei,  cari  au  înţeles  primejdia  acelei  neobici¬ 
nuite  «apostolii  culturale»,  au  reprobat-o.  Iar  răspunsul?  Vorbe 
spuse  cu  «îndrăsneală»  —  după  datină. 

Geneza  acelei  subite  porniri  ni-se  lămureşte  mai  bine  acum. 
Păcatul  săvârşit  —  continuă  a  aduce  rodurile  sale. 

Din  aceeaş  trudă  a  minţii  a  apărut  de  curând,  tot  în  «Lucea¬ 
fărul  »,  un  alt  articol,  întitulat  «Două  culturi»,  cu  un  mai  larg 
program  de  propagandă.  Firul  gândirii  il  toarce,  de  astădată, 
mai  departe  secretarul  «administrativ»  al  «Asociaţiunii  pentru  lite¬ 
ratura  română  şi  cultura  poporului  român  ,  d-1  O.  C.  Tăslăuanu, 
alt  fiu  de  preot.  —  Nu  ne  trebue  «chiţibuşerii  dogmatice»,  nici 
«terenul  mlăştinos  al  canoanelor»,  nici  preoţime  mai  învăţată,  — 
spunea  cel  dintâiu.  Nu  mai  are  rost  şcoala,  pe  care  o  fac  domnii 
la  sate,  fiind  făcută  după  pedagogiile  domneşti  (sic!)»;  « unitatea 
culturală  e  o  ficţiune  cărturărească,  la  care  noi  nu  avem  nici  un 
motiv  să  ne  închinăm.  Peste  tot  orice  fel  de  legătură  cu  Ro - 
mânia  de  astăzi  nu  poate  aduce  mult  bine  pe  seama  ţărănimii 
noastre»;  «poporul  nostru  de  ţărani...  astăzi  are  să  supoarte 
balastul  unei  domnii  naţionale »,  —  continuă  al  doilea. 

1  Şi  cari  astăzi  se  continuă  în  „Ţara  Noastră"  care  numeşte  sărbătorile  bisericei 
noastre  (Nr.  13)  „nevinovate  păscălii". 

De  sigur,  mulţi  cetitori  ai  «Luceafărului»  au  rămas  uimiţi  de 
radicalismul  acestei  propovăduiri,  S’a  dovedit  însă  şi  de  astă- 
dată,  că  ne  lipseşte  o  critică  serioasă,  care  să  tragă  la  răspundere 
pe  noii  profeţi.  A  trebuit  să  vină  d-1  Aurel  C.  Popovici \  ca,  cu 
competenţa  d-sale  şi  a  «Convorbirilor  literare»  (Nr.  3,  pag. 
296—307)  să  spună  verdictul  criticei,  într’un  articol  întitulat 
« Demagogie  criminală »,  din  care  reţinem  următoarele: 


Mulţi  dintre  noi  am  fost  trist  surprinşi  văzând  că  şi  în  liniştitul  Sibiiu, 
oraşul  de  reşedinţă  a  Mitropoliei  ortodoxe  române  şi  a  celei  mai  de  seamă 
« Asociat iuni»  culturale  de  peste  munţi,  s’au  ivit  socialişti  români.  Şi  încă 
cu  inclinări  anarhiste.  Nu  chiar  propagatori  ai  acţiunilor  directe,  ci  numai 
premergători  teoretici  ai  lor.  Şi  nu  în  clasa  «proletarilor»,  ci  chiar  a 
«domnilor»  a  «boerilor»  români.  E  vorba  de  revista  bilunară  «Luceafărul» 
care  apare  sub  îngrijirea  d-lor  Octavian  Goga  şi  Octavian  C.  Tâslăuanu. 
D-nul  Goga  e  un  tânăr  poet.  Dar  nu  d-sa  a  scris  acel  lung  prim  articol 
«Două  culturi»  despre  care  vorbesc.  M’am  mirat  şi  s’a  mirat  multă  lume 
că  articolul  a  putut  să  apară  sub  îngrijirea  d-sale.  Articolul  e  scris  de 
D-1  Tăslăuanu,  El  a  făcut  în  cercuri  serioase  din  Bucureşti,  fie  iiberale, 
fie  conservatoare,  efectul  unei  bombe.  Şi  întradevăr,  e  fără  precedent  în 
publicistica  cultă,  ca  o  revistă  cu  program  de  literatură  serioasă,  pe  care 
mulţi  o  încurajau  cu  drag,  şi  care  intrase  în  familii,  să  înceapă  întrio  bună 
dimineaţă  a  ne  debită  o  proză  incendiară,  garnisită  cu  ideile  celei  mai 
revoltătoare  demagogii  socialisto-anarhiste.  Dacă  autorul  şi-ar  fi  publicat 
articolul  în  foaia  socialistă  «Nepszava»  deia  Budapesta,  care  se  vede  că 
l-a  inspirat,  sau  în  vre-una  socialistă  dela  Bucureşti,  n’am  avea  nimic  de 
zis.  Dar  într’o  revistă  scrisă  pentru  preoţi  şi  învăţători?  Pentru  proprie¬ 
tari,  advocaţi,  profesori  şi  funcţionari?  Pentru  «domni»  cu  un  cuvânt?  Un 
articol  de  o  sanguinară  duşmănie  contra  acestora?  De  o  ură  nebună 
contra  Românilor  «stăpânitori» ?!  In  contra  României  şi  a  întregei  ei  pături 
conducătoare?!  Dar  să  vedem  mai  deaproape  cuprinsul  lui.  Autorul  e 
contra  diferenţiării  societăţii  noastre  în  clase.  In  clasa  celor  culţi,  sau 
cum  zice  el,  a  «domnilor»  sau  a  «boerilor»,  şi  în  clasa  celor  de  o  cultură 
inferioară  sau  a  ţăranilor.  El  este  pentru  « desfiinţarea  clasei  de  bogaţi ». 
Sans  phrase.  Numai  aşa  s'ar  putea  vorbi,  după  el,  de  o  cultură  naţională, 
fiindcă  atunci  «intelectualii,  bărbaţii  de  Stat,  oamenii  de  ştiinţă  etc.  n’ar 
fi  exploatatorii  muncei  ţărăneşti  ci  sprijinitorii  ei.  Deosebirile  însuşirilor 
intelectuale  nu  ar  servi  de  bază  pentru  diferenţiarea  socială  în  stăpâni  şi 
stăpâniţi ,  ci  numai  pentru  o  împărţire  dreaptă  a  muncii  colective ».  Care 
va  să  zică  colectivism  pur!  Ba  chiar  de  cea  mai  ferbinte  temperatură, 
după  cum  se  vede  din  explicaţiile  următoare:  «In  România  domnii  au 
pus  mâna  pe  pământ. . ...  pe  urmă  au  făcut  legi  cari  apără  dreptul  de 

proprietate».  Şi  numai  deoarece  «domnii  sunt  stăpâni  pe  pământ,  se  explică 
de  ce  nu  trebue  să  lucreZe.  Se  explică  şi  necesitatea  Statului  pentru  dânşii, 
dar  numai  pentru  dânşii,  fiindcă  braţelor  muncitoare  le  e  indiferent  dacă 
lucrează  pământul  boeresc  sub  stăpânire  românească,  turcească  sau  ru¬ 
sească*  !  Cum  vedem:  Teoria  anarhistă  care  contestă  necesitatea  Statului 
şi  care  consideră  naţionalitatea  ca  o  «superstiţie»  a  celor  de  jos,  ca  un 
mijloc  de  «exploatare»  din  partea  celor  de  sus!  Aşa  că  autorul,  dacă  face 
parte  din  clasa  «braţelor  muncitoare»,  nu  se  mai  consideră  Român,  iar 
dacă  totuş  s’o  mai  fi  simţind  Român,  atunci  face  şi  el  parte  din  afurisita 
aceia  clasă  de  stăpânitori  1 

Dar  să  nu-1  încurcăm.  Şi  astfel:  «Ştim  că  România  de  40  ani  e  un 
Stat  independent,  cu  rege,  cu  miniştrii,  cu  armată  pe  uscat  şi  pe  apă. 
Pentruce  toate  acestea?*  Şi  d-1  Tâslăuanu  dela  Sibiiu  desleagă  sentenţios 
această  enigmă  declarând,  cu  KarI  Marx  şi  ceialalţi  «tovarăşi» :  Pentrucă 
« Statul  (român)  nu  e  al  ţăranilor,  ci  al  domnilor » /  In  asemenea  împreju¬ 
rări  de  «tirănie»,  fireşte  că  autorul  atacă  şi  şcoala  zicând:  «Şcoala  pe  care 
o  fac  domnii  la  sate  este  făcută  după  pedagogiile  domneşti ■».  lată  că  şi 
nenorocitul  Gheorghe  Lazăr  şi  luptătorul  cu  mizeria  Glieorghe  Şincai  şi 
alţii  făcuseră  parte,  fără  să  ştie,  din  clasa  «stăpânitorilor  exploatatori»! 
Mai  ales  că  dela  ei  încoace  odraslele  ţăranilor  sunt  « condamnaţi  de  domni 
să  supoarte  chinul  şcoaleh,  iar  când  vor  fi  mari  vor  duce  acelaş  traiu 
strămoşesc  de  muncă,  vor  plăti  aceleaş  dări  pentru  ţară,  vor  trimite  an 
de  an  floarea  feţilor  voinici  la  oaste ».  Aşadară  şcoala  e  un  chin,  munca 
e  o  belea,  dările  sunt  un  lux  cerut  de  exploatatori,  iar  oastea  e  o  invenţie 
«domnească»  pentru  a  apăra  averile  şi  situaţiile  «domnilor».  Dar  «domnii 
dela  oraşe,  adecă  marii  proprietari  sau  capitalişti,  întreţin  o  clasă  întreagă 
de  lefegii:  administratori,  judecători,  dascăli,  oficeri  cari  sunt  plătiţi  din 
dările  adunate  dela  ţărani».  Idealul  d-Iui  Tâslăuanu  se  apropie,  cum  se 
vede,  de  starea  primitivă  a  omenirii  proslăvită  de  Rousseau.  Se  vede  însă 
că  autorul  şi  aici  nu  şi-a  scos  ideile  din  scrierile  vestitului  visător,  ci  din 
broşuri  de  vulgarizare.  «Bine  înţeles,  zice  el,  că  întreaga  organizaţie  se. 
afirmă  că  e  în  interesul  naţiunii.  Toţi  lefegii  boierilor,  împreună  cu  ace¬ 
ştia,  se  consideră  de  conducători  « fireşti »  ai  neamului,  ai  ţării...  Unii 
sunt  naţionalişti,  alţii  democraţi,  alţii  poporanista.  Şi  boierii  înşală  pe 
oamenii  din  popor,  le  dau  câte  un  os  de  ros,  «şi  mai  fac  şi  câte  o  reformă, 
aşa  de  ochii  lumii.  Aşa  e  în  România ».  De  aceea  evident  că  «chiar 
unirea  întrTm  singur  Stat  a  indivizilor  cari  alcătuesc  neamul  românesc, 
nu  ar  aduce  cu  sine  unirea  culturală  a  neamului  întreg».  Prin  urmare: 
«Peste  tot,  orice  fel  (sic)  de  legătură  cu  România  de  astăzi  nu  poate  aduce 
mult  bine  pe  seama  ţărănimii  noastre». 

In  special  despre  Ardeleni,  autorul  mai  susţine  că  mai  înainte  (când 
nu  erau  decât  domni  unguri),  nu  au  fost  aşa  de  «exploataţi»  cum  sunt 
astăzi  de  cătră  « pătura  cultă  (română)  care  e  tot  mai  hrăpareţă  şi  mai 
doritoare  sâ  adune  cât  mai  mult  pentru  urmaşii  în  domnie ».  D-lui  Tâslăuanu 

nu-i  place  şcoala,  precum  sc  vede,  din  principiu.  Nici  cea  românească 
din  Ardeal  nu  mulţămeşte  pe  acest  luminător  al  poporului,  pentrucă 
« numai  interesele  de  domnie  ale  Habsburgilor  ne-au  înzestrat  şi  pe  noi  cu 
şcoli»  —  şi  această  crimă  d-l  Tăslăuanu  nu  o  poate  ierta  Habsburgilor. 
Mai  bine  era,  fireşte,  dacă  ei  tiu  ne  înzestrau  cu  şcoale,  căci  atunci  şi  d-l 
Tăslăuanu  rămânea  probabil  ţăran  neaoş  şi  azi  ne-ar  organiza  el  şcoale 
după  —  pedagogiile  ţărăneşti  şi  după  antipatiile  sale  pentru  şcoală.  În¬ 
ţelegem  deci  melodramatica  mâhnire  a  noului  aderent  al  d-lor  Birăuţiu  şi 
Ponta,  când  îşi  încheie  compoziţia  de  stil  cu  constatarea  lugubră  că  « po¬ 
porul  nostru  de  ţărani  astăzi  are  să  supoarte  balastul  unei  domnii  naţio¬ 
nale  (româneşti) »  1 ! .  ... 

Cred  că  ajunge? _ 

H. 

Sunt  banalităţi  socialiste  vulgare?  Fiiosofie  politică  de  berărie?  Evi¬ 
dent.  Dar  ian  să  ne  închipuim  efectul  acestei  propagande  asupra  celor 
ce  nu  au  putinţă  de  a  deosebi  ideile  fantastice  de  vieaţa  reală.  Desigur 
cetitorii  «Luceafărului»  fiind  toţi  «domni»  şi  «stăpânitori»  (bieţi  oameni!), 
n’au  să  fie  convertiţi  ia  evangelia  lui  Karl  Marx  sau  a  lui  Kropotkin.  Dar 
o  lume  întreagă  de  băeţandri  «preparanzi»  şi  «teologi»,  liceieni  şi  studenţi, 
suflete  avântate  tinereşti  totdeauna  dispuse  spre  inovaţii  radicale  tocmai 
pentrucă  nu  cunosc  complexitatea  vieţii,  sunt  elemente  suficiente  spre  a 
porni  o  propagandă  practică,  spre  a  aduce  asemenea  «idei  mântuitoare» 
în  massele  poporului,  spre  a-1  deştepta  să  întrevază  raiul  pe  pământ  şi  spre 
a-1  mobiliza  în  contra  noilor  săi  stăpânitori.'  Entuziasmul  juvenil  se  face 
foc,  mai  ales  când  asemenea  «revelaţii»  sentimentale  se  propagă  în  re¬ 
viste,  considerate  până  ieri-alaltăieri  ca  fiind  serioase,  redactate  de  oameni 
cari  erau  priviţi  şi  ei  ajunşi  la  maturitate,  conştienţi  de  răspunderea  fap¬ 
telor  lor.  «Apoi  dacă  foaia  iui  Ooga  propovădueşte  anarhismul,  acesta 
nu  poate  fi  o  nerozie»  —  iată  cum  irebue  să  judece  partea  mai  senti¬ 
mentală  şi  mai  naivă  a  tinerilor.  Şi  ei  vor  căuta  cu  nesaţ  noui  «argu¬ 
mente»  şi  arme  noui  contra  «domniei  naţionale».  Şi  ei  ar  putea  tălmăci 
nouile  «adevăruri»  mai  pe  înţelesul  ţăranilor,  d.  p.  cam  aşa:  «Oameni 
buni !  Voi  sunteţi  una,  iar  domnii  noştri  români  sunt  alta.  Căci  voi  mun¬ 
ciţi,  iar  ei  sunt  trântorii  Voi  robi,  şi  ci  boieri!  Voi  săraci  şi  ei  bogaţi! 
Şi  sunt  bogaţi  pentrucă  au  pus  mâna  pe  pământul  vostru.  Sunt  rumeni 
şi  graşi  pentrucă  se  hrănesc  din  măduva  poporului,  pentrucă  vă  jefuesc  şi 
pânea  dela  gura  copiilor  voştri!  Ci-că  ei  nu  sunt  «nemeşi»,  ci  domni 
«români» !  Ci-că  noi  să  ne  luptăm  contra  Ungurilor,  nu  contra  lor,  căci 
suntem  români !  Astea-s  iscodiri  ca  să  vă  prostească  pe  voi !  Dar  ce  vă 
pasă  vouă  de  Unguri  şi  Români?  Doar  şi  la  Unguri  este  sărăcime.  Aia-i 
ca  şi  voi  de  năcăjită.  Voi  cu  ea  trebue  să  ţineţi,  dar  nu  cu  boierii  vo- 

1  Tinerii  „preparanzi"  şi  „teologi"  primesc  în  şcoală  alte  îndemnuri,  nu  vor  putea 
fi  aşa  uşor  influinţali  de  articole  greşite.  /V.  R. 

ştri  români  cari  vă  stăpânesc  şi  vă  calicesc  pe  voi,  Omu-i  om,  fie  de 
orice  neam.  Căci  doar  toţi  suntem  fraţi.  Numai  cei  bogaţi,  domnii  no¬ 
ştri,  ăştia  sunt  duşmanii  voştri,  călăii  voştri.  Ci-că  ne  dau  popi  şi  dascăli 
ca  să  ne  înveţe.  Dar  ce  ne  învaţă?  Să  răbdăm  ca  vitele  necuvântătoare, 
să  mergem  Ia  biserică,  să  muncim  din  greu,  să  mergem  la  cătănie  ca  să 
apărăm  pe  popi,  pe  dascăli,  pe  advocaţii  şi  pe  toţi  domnii  noştri.  Apoi 
nu  mai  trebue  să  fie  bogaţi  şi  nu  ne  mai  trebue  domni  şi  stăpâni!  Nici 
unguri,  nici  nemţi,  nici  români,  nici  nimic!  Trebue  să  împărţim  averile 
celor  ce  au,  cu  cei  ce  n’au.  Aşa  cere  dreptatea.  Căci  voi  sunteţi  talpa 
ţării.  La  voi  e  dreptul,  la  voi  e  puterea.  Voi  trebue  să  fiţi  stăpâni,  nu 
domnii.  Căci  voi  sunteţi  mulţi  ca  năsipul  mării,  iar  ei  o  mână  de  oameni. 
Trebue  numai  să  vreţi.  Şi  dacă  vreţi,  lucru-i  tare  uşor.  Luaţi  parul  şi 

luaţi-i  la  goană» .  Şi  un  iung  şi  prelung  consentiment  răsună:  «Aşa  e, 

Domnule!  Las  pe  noi.  Măria  Ta » . 

Sună?  Şi  se  poate  îndoi  un  om  chibzuit  de  efectul  final  al  unor  ase¬ 
menea  agitaţii?  Faptul  că  ele  prezintă  totdeauna  şi  o  notă  de  operetă,  nu 
trebue  să  amăgească  pe  nimeni.  Curând  sau  mai  târziu,  asemenea  agi¬ 
taţii  trebue  să  pună  în  fierbere  toate  minţile,  toate  inimele.  Rezultatul  e 
uşor  de  prevăzut». 

După  o  înţeleaptă  combatere  d-1  A.  C.  Popovici  îşi  termină  puter¬ 
nicul  articol  astfel : 

«A  zăpăci  însă  minţile  ţăranilor  cu  teorii  febrile,  a  le  exagera  nevoile 
şi  drepturile  «naturale»,  a  le  predica  ateism  şi  anarhism  şi  a-i  aţâţa  în 
mod  sălbatec  în  contra  clasei  lor  conducătoare  şi  fireşti,  este  o  crimă  în 
contra  întreg  neamului  românesc  sau  faptă  de  om  cu  minte  de  copil. 

Şi  astfel:  în  situaţia  noastră  geografică  expusă,  în  luptă  continuă  şi 
grea  cu  Ungurii  şi  cu  Bulgarii,  în  antagonismul  nostru  secular  şi  ireduc¬ 
tibil  cu  nesfârşita  împătăţie  rusească,  în  o  latentă  criză  morală  —  amatori 
de  simetrii  utopice,  ignoranţi  înfumuraţi  şi  câţiva  Puşcă-în-Lună  gălăgioşi 
se  improvizează  nu  numai  advocaţi  ai  «muncitorilor»  şi  ai  ţărănimii,  ceeace 
n’ar  fi  nimic,  dar  şi  «reformatori»  ai  întregei  noastre  ordini  sociale.  Şi 
până  să-şi  realizeze  măreţele  lor  fantasmagorii,  caută  să  dărâme  toate  te¬ 
meliile  existenţei  noastre  naţionale.  O  naţiune  nu  e  decât  o  mare  familie. 
Copilul  care  atentează  la  familia  şi  capul  ei  este  un  copil  denaturat.  Locul 
paricidului  e  în  puşcărie  sau  în  casa  de  nebuni.  Nici  demagogii  în  ge¬ 
neral,  şi  mai  ales  cei  de  această  speţă,  nu  stau  departe,  politiceşte  vor¬ 
bind,  de  copiii  denaturaţi,  de  paricizi.  In  contra  lor  şi  în  contra  unor 
asemenea  criminale  încercări,  trebue  să  se  ridice  fiecare  Român  de  bine. 
Neamul  smintitului  antic  care  a  dat  foc  templului  dela  Efes  nu  va  dispărea 
niciodată.  E  însă  de  datoria  oamenilor  cu  mintea  normală  a  lua  din  timp 
măsuri  şi  măsuri  energice  contra  vânătorilor  de  asemenea  glorii  herostratice». 

Nu  pot  să  cred,  că  acest  distrugător  şi  regretabil  curent, 
inaugurat  de  bravii  noştri  secretari,  va  afla  răsunet  în  vre-o  inimă 
românească. 

Ci  îmi  place  să  cred,  că  înşişi  recunoscându-şi  rătăcirea,  vor 
reveni  la  calea  cea  bună,  căci  sunt  tineri  încă,  şi  mai  au  timp 
să  înveţe  —  mult  şi  bine  —  ce  au  uitat  să  înveţe  până  acum 
şi  ce  nu  vor  trebui  să  uite  de  aici  înainte.  Să  înveţe  din  carte 
şi  din  vieaţă. 

Să  înveţe  apoi  —  cel  «literar»  —  banele  moravuri  ale  « lite¬ 
raturii  şi  culturii  poporului  român»,  cari  cer  să  nu  insulţi,  încă 
în  două  reviste,  pe  cei  ce  lucrează  la  locul  lor  —  cinstit.  Să-şi 
cinstească  în  rândul  prim  a  sa  datorinţă  de  a  da  «ascultare  nă¬ 
cazurilor,  cari  bat  la  poarta  bieţilor  noştri  ţărani  contribuenţi» : 

1.  înapoind  «Asociaţiunii»  revista  «Ţara  noastră»,  căci  este 
proprietatea  ei ,  —  şi  redactându-o  pentru  cultura  ţărănimii ,  căci 
aceasta  a  fost  făgăduinţa... 

2.  îngrijind  de  înmulţirea  «Bibliotecii  poporale  a  Asociaţiunii», 
căci  de  doi  ani  încoace  e  lăsată  în  părăgenire. . . 

3.  aranjând  «Muzeul  Asociaţiunii»,  căci  pe  un  «mare  apostol 
al  poporului»  trebue  să-l  doară  inima  grozav,  văzând  creaţiunile 
acestuia  lăsate  pradă  negrijei... 

4.  reînfiinţând  partea  ştiinţifică-literară  a  revistei  «Transil¬ 
vania»,  căci  aşa  avem  făgăduinţa,  şi  nu-i  permis  să  nimiceşti  ce 
au  creat  alţii... 

5.  părăsind  spiritul  vrajbei,  sămănat  cu  «îndrăsneală»,  căci 
nu  aduce  roduri  culturale  etc.  etc. 

Am  putea  continua  şirul  acestor  datorinţe,  dar  deocamdată 
ne  oprim. 

Nădăjduim,  că  vom  avea  bucuria  să  constatăm  pe  viitor 
fapte ...  căci  de  vorbe  ne-am  săturat. 

Morala  faptelor...  vorbească. 

Aşteptăm.  Dr.  N.  Bălan. 

Dacă  am  vre-o  rugăminte  cătră  Dumnezeu,  aceea  este:  ca  să-mi 
întărească  sentimentul  religios,  care  l-a  sădit  in  sufletul  meu,  să-mi  limpe¬ 
zească  inima  tot  mai  mult  de  iubirea  cătră  făpturi,  şi  să  mi-o  unească  cu 
sine;  să  nu  lase  ca  să-mi  pierd  credinţa,  în  care  am  fost  crescut;  să-mi 
ierte  toate  greşelile  mele,  şi  învrednicindu-mă  de  graţia  sa  aici  pe  pământ, 
să  mă  primească  în  împărăţia  sa  cea  cerească,  împreună  cu  sfinţii  săi. 

Scrie  într’o  epistolă  cătră  mama  sa,  renumitul  matematician  francez  /..  A.  Cauchy 
(1777—1857). 

Cea  mai  mare  descoperire  a  mea  mi-a  adus  mântuirea  sufletului,  — 
descoperirea,  că  sunt  un  păcătos,  şi  că  Isus  Christos  este  Mântuitorul  meu. 

Simpson,  medicul  care  a  descoperit  cloroformul  (1811 — 1871). 

PREDICĂ. 

Dragostea  creştinească. 


D-zeu  este  dragoste. 

Ep.  I.  loan  IV.  16. 

Iubiţilor  fraţi  în  Christos! 

Cea  mai  de  căpetenie  poruncă  a  legii  creştineşti  este  dragostea,  căci 
din  dragoste,  ca  dintr’un  izvor  bogat,  izvoresc  toate  celelalte  virtuţi,  cari 
trebue  să  împodobească  pe  orice  adevărat  creştin,  «căci  de  a-şi  avea  pro- 
rocie,  de  a-şi  şti  toate  tainele  şi  toată  ştiinţa  şi  de  a-şi  avea  toată  cre¬ 
dinţa,  încât  să  mut  şi  munţii,  iar  dragoste  nu  am,  nimica  nu  sunt»  —  zice 
marele  apostol  Pavel  (Cor.  13,  2). 

Şi  Domnul  nostru  Isus  Christos  acestei  dragoste  creştineşti  îi  dă  un 
înţeles  de  tot  larg,  căci  zice:  «Dacă  iubiţi  pe  ceice  vă  iubesc  pe  voi,  ce 
dar  este  vouă?  Oare  aceasta  nu  o  fac  şi  păgânii?  Iar  eu  zic:  iubiţi  pe 
vrăşmaşii  voştri  şi  vă  rugaţi  pentru  ceice  vă  prigonesc  pe  voi,  pentruca  să 
fiţi  fii  Tatălui  din  ceriuri,  care  răsare  soarele  şi  pentru  cei  buni  şi  peste 
cei  răi  şi  plouă  şi  peste  cei  drepţi  şi  peste  cei  nedrepţi»  (Mat.  5,  45  urm.) 

Noi  avem  deci  datoria  creştinească  de  a  iubi  pe  duşmanul  nostru, 
ca  şi  pe  prietinul  nostru,  pe  păgân,  ca  şi  pe  creştin. 

Această  dragoste  e  cuprinsă  şi  în  poruncile  bisericei  noastre,  când 
se  zice:  «Să  iubeşti  pe  Domnul  D-zeul  tău  din  toată  inima  ta!  Aceasta 
e  cea  dintâiu  şi  cea  mai  mare  poruncă.  Iar  a  doua,  asemenea  acesteia: 
Să  iubeşti  pe  deaproapele  tău,  ca  însuţi  pe  tine».  (Mat.  XXII.  37,  38,  39). 

Şi  în  pilda  «Samarineanului  milostiv»,  ne  dovedeşte  Christos,  atât  de 
frumos,  că  deaproapele  nostru  e  orice  fel  de  om 

Dar  de  altfel  porunca  a  doua,  despre  dragostea  faţă  de  deaproapele 
nostru  se  cuprinde  în  porunca  despre  dragostea  faţă  de  D-zeu.  Căci  însuş 
Mântuitorul  zice:  «Că  orice  veţi  face  unuia  din  aceşti  mai  mici  ai  Mei, 
Mie  mi-aţi  făcut».  Cu  alte  cuvinte,  cine  va  iubi  făptura  va  iubi  şi  pe 
făptuitor.  Nu  vom  putea  iubi  pe  D-zeu  şi  să  urîm  pe  deaproapele.  Nu 
vom  putea  iubi  pe  deaproapele  nostru  şi  să  urîm  pe  D-zeu. 

Noi  însă,  fraţilor  creştini,  nu  prea  arătăm  dragoste  faţă  de  D-zeu  şi 
faţă  de  deaproapele  nostru,  decât  poate  cu  gura.  Dar  atât  nu-i  de-ajuns. 
Astorfel  de  oameni  D-zeu  le  zice  certându-i :  «Poporul  acesta  cu  buzele 
mă  cinsteşte,  dar  inima  lui  e  departe  de  mine». 

«Să  nu  iubim  cu  gura,  nici  cu  limba,  ci  în  faptă  şi  în  adevăr»,  {loan 
1.  Ep,  III,  18). 

Căci  trebue  bine  să  ne  întipărim  în  mintea  noastră  vorbele  sfintei 
Scripturi:  «Credinţa  fără  fapte  moartă  este». 

Credinţa  în  D-zeu  să  o  arătăm  prin  dragoste  faţă  de  D-zeu  şi  dea¬ 
proapele  nostru.  Iar  dragostea  noastră  să  o  dovedim  prin  faptele  noastre. 

Dacă  vom  iubi  din  toată  inima  pe  semenii  noştri,  fără  deschilinire 

că  sunt  buni  sau  răi,  drepţi  sau  nedrepţi,  bogaţi  sau  săraci,  vom  da  cea 
mai  puternică  dovadă,  că  iubim  şi  pe  D-zeu,  altfel  vom  fi  asemenea  fari¬ 
seului  din  Scriptură,  care  aşa  de  mult  se  ruga  şi  postea  atât  de  regulat, 
dar  în  inima  lui  erau  încuibate  toate  răutăţile. 

Unora  ca  acestora  Christos  le  zice:  «Nu  tot  celce  zice:  Doamne, 
Doamne,  va  întră  în  împărăţia  cerurilor». 

«Să  iubeşti  pe  Domnul  D-zeul  tău  din  toată  inima  ta,  din  tot  sufletul 
tău  şi  cu  toată  virtutea  ta,  iar  pe  deaproapele  tău,  ca  însuţi  pe  tine!» 

Noi  însă  iubim  pe  D-zeu,  ca  şi  pe  deaproapele  nostru,  adecă  de  loc. 

Şi  am  zis:  iubirea  faţă  de  D-zeu  să  o  dovedim  prin  iubirea  faţă  de 
deaproapele  nostru. 

Iar  a  iubi  înseamnă  a  ierta . 

Numai  prin  iertarea  greşelelor  ce  ni-s’au  făcut,  noi  vom  arăta  mai 
presus  de  orice  indoială,  că  iubim  pe  deaproapele  nostru. 

O  astfel  de  dragoste  ne-a  poruncit-o  Christos,  când  ne-a  învăţat  să 
ne  rugăm :  «Şi  ne  iartă  nouă  greşelele  noastre,  precum  şi  noi  iertăm  gre¬ 
şiţilor  noştri». 

Ne  iartă  D-zeu  greşelele  noastre,  fiindcă  ne  iubeşte.  O  iubire  nemă¬ 
surată  trebue  să  avem  şi  noi  faţă  de  deaproapele  nostru,  pentrucă  numai 
din  o  astfel  de  iubire  poate  izvorî  iertarea. 

Căci  a  iubî  înseamnă  a  ierta. 

Pildă  sfântă,  pildă  vecinică  şi  vrednică  de  urmat  ne-a  dat  însuş 
Mântuitorul  Christos. 

Atât  de  mult  a  iubit  Christos  lumea,  încât  s’a  pogorît  din  cer  pe 
pământ  şi  s’a  făcut  om,  a  suferit  şi  a  pătimit,  ca  să  mântuiască  neamul 
omenesc  din  robia  păcatului. 

Şi  care  i-a  fost  răsplata  pentru  această  dumnezeiască  dragoste  faţă 
de  noi? 

In  loc  de  cununa  laudelor,  cununa  spinilor  a  împodobit  dumne- 
zeiasca-i  frunte. 

In  loc  de  mulţumită,  cele  mai  grosolane  sudalme  şi  batjocuii. 

In  loc  de  dragoste,  cu  suliţa  coasta  i-au  străpuns-o. 

Răsplata  celei  mai  mari  jertfe  a  fost  răstignirea. 

Dar  ocările  şi  palmele,  oţătul  şi  fierea,  spinii  şi  răstignirea  n’au  fost 
în  stare  să  stingă,  nici  chiar  să  micşoreze  cât  de  puţin,  neţărmurita-i  dra¬ 
goste  faţă  de  neamul  omenesc. 

«Doamne  iartă-le  lor  că  nu  ştiu  ce  fac». 

Nu  numai  că  ne-a  iertat,  dar  însuş  s’a  rugat  lui  Dzeu,  ca  să  dea 
iertare  oamenilor,  pentru  cel  mai  mare  şi  cel  mai  înfricoşat  păcat  ce  s’a 
făcut  vreodată. 

Ne-a  iertat,  fiindcă  ne-a  iubit. 

Semnul  cel  mai  neîndoios  al  iubirii  este  iertarea. 

Căci  a  iubî  înseamnă  a  ierta . 

Două  lucruri  mari,  două  lucruri  însemnate  văd  eu  in  răstignire. 

întâi:  dovada  iubirii. 

Al  doilea:  pilda  iubirii. 

Prin  răstignire  s’a  pus  vârf  dovezilor,  ce  le-a  dat  Christos  despre 
nemărginita  şi  de  noi  neînvrednicita  sa  dragoste. 

Şi  prin  răstignire  ne-a  arătat  apoi,  cum  trebue  să  iubim  şi  noi.  Ori 
ce  greşală  făcută  nouă,  cu  voie  s’au  fără  voie,  cu  ştiinţă  sau  cu  neştiinţă, 
s’o  iertăm. 

»De  şaptezeci  de  ori  câte  şepte  să  iertăm  celor  ce  ne-au  păcătuit». 

Să  urîtn  păcatul  şi  să  iubim  pe  celce  a  păcătuit. 

Omul  păcătos  este  asemenea  omului  bolnav.  Păcatul  este  boala 
sufletului. 

Urîm  noi  pe  cel  bolnav?  Nu,  din  contră,  faţă  de  cel  bolnav  ne 
arătăm  cu  mai  multă  bunăvoinţă,  cu  mai  multă  dragoste  şi  astfel  cercăm 
să-i  alinăm  durerile. 

Urîm  boala,  dar  iubim  pe  cel  bolnav.  De  ce  n’am  face  aşa  şi  cu 
cel  bolnav  sufleteşte,  cu  cel  păcătos? 

Să  urîm  păcatul  şi  să  iubim  pe  celce  a  păcătuit. 

Urînd  păcatul,  ne  vom  feri  de  a  cădea  şi  noi  în  astfel  de  păcat. 
Iubind  pe  celce  a  păcătuit  îi  vom  ierta  păcatul  şi  cu  dragoste  îl  vom 
abate  dela  calea  păcatului. 

«Şi  celce  întoarce  un  păcătos  dela  calea  păcatului,  acela  un  suflet  a 
mântuit»  —  ne  spune  Scriptura. 

Aşa  facem  noi  creştinii  din  ziua  de  azi? 

Pe  celce  ne-a  păcătuit  cât  de  puţin  îl  prigonim,  îl  duşmănim  şi 
cercăm  să  ne  răsbunăm.  Măcar  că  şi  înţelepciunea  omenească  ne  spune  : 
că  «răsbunarea  omului  cuminte  este  iertarea ». 

Să  urîm  păcatul  şi  să  iubim  pe  celce  a  păcătuit.  Iubind  pe  celce  a 
păcătuit,  îi  vom  ierta  păcatul. 

Căci  a  iubi  înseamnă  a  ierta. 

Nu  este  om  fără  păcate.  Numai  singur  D-zeu  e  fără  păcate.  Vom 
putea  trai  unii  cu  alţii  numai  de  ne  vom  ierta  greşelile  unii  altora.  Şi  ne 
vom  ierta  greşelile  unul  altuia,  numai  dacă  ne  vom  iubî  unul  pe  altul. 

Greşeşte  soţul,  faţă  de  soţie.  Greşeşte  soţia  faţă  de  soţul  său. 

Se  iubesc  şi  se  iartă. 

Greşeşte  copilul  faţă  de  părinte,  şi  părintele  faţă  de  copil. 

Se  iubesc  şi  se  iartă. 

Greşeşte  prietinul  faţă  de  prietin,  vecinul  faţă  de  vecinul  său,  sluga 
faţă  de  stăpân. 

Dacă  se  iubesc,  se  iartă. 

Fără  iertare  nu  poate  fi  dragoste  şi  fără  dragoste  nu  poate  fi  bună 
înţelegere. 

«Căci  dragostea  îndelung  rabdă,  se  îndură,  nu  se  înalţă,  nu  se  tru- 
feşte,  nu  defaimă,  nu  caută  ale  sale,  nu  gândeşte  răul,  nu  se  bucură  de 
nedreptate,  ci  se  bucură  de  adevăr,  toate  Ie  sufere,  toate  le  crede,  toate 
le  rabdă,  dragostea  nici  odată  nu  cade»  —  ne  spune  sf.  Pavel. 

O  Doamne!  Când  vom  ajunge  noi  acele  fericite  vremuri,  când  oamenii 
sc  vor  iubi  unii  pe  alţii  după  pilda  iubirii  sale  cei  d-zeieşti.  O  D-zeule ! 
Apropie-ne  acele  timpuri,  când  ne  vom  ierta  greşelile  unul  altuia. 

Firea  omenească,  fraţilor  în  Christos,  e  foarte  departe  de  desăvârşire. 
Păcate  vor  fi  pe  lume  atâta  timp,  cât  va  fi  şi  lumea.  Deodată  cu  onml  a 
intrat  păcatul  în  lume,  şi  numai  deodată  cu  el  va  şi  pieri. 

Dar  tocmai  aceste  păcate  ne  dau  prilejul  de  a  ne  arăta  şi  părţile 
bune  ale  firii  noastre,  adecă  virtuţile. 

Numai  în  vreme  de  răsboi  se  cunosc  vitejii. 

Numai  în  vremea  răsboirii  noastre  în  contra  păcatelor,  se  cunosc 
adevăraţii  creştini. 

Şi  vom  putea  ieşi  învingători  asupra  păcatelor  noastre,  numai  de  va 
fi  dragoste  între  noi,  dragoste  care  toate  le  rabdă,  toate  le  sufere  şi  toate 
le  iartă. 

Dar  noi  nu  iertăm  greşiţilor  noştri. 

Nu  iertăm  pentrucă  în  inimile  noastre  sălăşluieşte  ura.  Şi  în  inimile 
pline  de  ură  nu  încape  dragostea. 

Nu  iertăm,  pentrucă  nu  iubim. 

Şi  astfel  noi  ne  facem  vinovaţi  de  călcarea  celei  mai  temeinice 

porunci  a  legii  creştineşti. 

«iubeşte  pe  vrăşmaşul  tău  1»  —  ne  zice  Christos. 

Auzi,  creştinule!  Iubeşte  chiar  şi  pe  vrăşmaşul  tău! 

Cum  vom  putea  însă  să  iubim  pe  duşmanul  nostru,  când  noi  urîm 
pe  prietinul  nostru,  urîm  chiar  şi  pe  fratele  nostru  şi  adeseori  —  lucru 
grozav  de  zis  —  urîm  chiar  şi  pe  părintele  nostru. 

Şi  cu  toate  acestea  cu  fală  spunem  că  suntem  creştini ! 

Şi  creştin  înseamnă  celce  crede  în  învăţăturile  lui  Christos  şi  le 

urmează. 

Iar  temelia  credinţii  în  Christos  este  dragostea.  Insuş  Christos  a 

zis :  «Să  vă  iubiţi  unii  pe  alţii,  precum  eu  v’am  iubit  pe  voi,  acesta  va  fi 

semnul  că  sunteţi  învăţăceii  mei». 

Ce  fel  de  semne  dăm  noi,  că  suntem  învăţăceii  lui  Christos,  când 
noi  urîm  şi  nu  iubim?  Urîm  pe  ori-ce  alt  om  afară  de  noi  înşine. 

Ura  s’a  încuibat  până  în  inimile  celor  ce  au  datorinţa  a  propoveduî 
dragostea. 

Ura  a  străbătut  până  şi  între  păreţii  sfintelor  biserici. 

Deci  dară.  iubiţilor  fraţi  în  Christos,  ca  să  ne  putem  lăuda  pe  drept 
că  suntem  cu  adevărat  creştini,  trebue  să  ne  lăudăm  înainte  de  toate  cu 
împlinirea  poruncilor  lui  Christos,  şi  mai  ales  cu  împlinirea  celei  dintâi, 
celei  mai  mari  şi  mai  temeinice  porunci :  «Să  iubeşti  pe  deaproapele  tău 
ca  însuş  pe  tine». 

«Dacă  ne  iubim  unii  pe  alţii,  D-zeu  rămâne  în  noi  şi  iubirea  lui  de¬ 
săvârşită  este  în  noi,  căci  D-zeu  e  dragoste»  (Ep.  I.  Ioan  IV.) 

Din  împlinirea  cu  sfinţenie  a  acestei  porunci,  de  cătră  toţi  creştinii ; 
răsar  toate  bunătăţile  pentru  noi.  Atunci  nu  vom  mai  fi  siliţi  să  ne  risipim 
puterile  în  luptă  unul  contra  altuia.  Atunci  sprijinindu-ne  şi  ajutându-ne 
unul  pe  altul,  vom  putea  cu  uşurinţă  să  ajungem  la  ţânta,  pe  cari  toţi  o 
urmărim :  la  fericirea  din  lumea  aceasta  şi  de  dincolo  de  mormânt. 

Atunci  glasurile  noastre  se  vor  uni  cu  corul  îngerilor  din  cer  în 
cântarea  D-zeiască:  Mărire  întru  cei  de  sus  lui  D-zeu,  pre  pământ  pace 
între  oameni  bunăvoire». 

Atunci  va  fi  pe  pământ  cea  mai  dulce  pace,  căci  vom  fi  adevăraţi 
fraţi,  al  căror  părinte.  Tatăl  nostru  din  cer,  se  va  bucura  văzând  că  trăim 
cu  adevărat  ca  «fiii  luminii». 

Certele  vor  lipsî,  duşmăniile  vor  conteni,  de  bătăi  nu  vom  mai  auzi. 
Ura  se  va  desrădăcina  dintre  noi  şi  sămânţa  dragostei  va  prinde  rădăcini 
adânci  şi  trainice  în  inimile  noastre. 

De  abia  îndrăsnesc,  fraţilor  creştini,  a  străbate  cu  gândul  până  în 
depărtarea  acelor  vremuri  fericite,  când  legea  lui  Christos  va  fi  împlinită 
cu  sfinţenie  de  fiecare  creştin,  când  noi  vom  iubi  pe  D-zeu  şi  pe  dea- 
proapeie  nostru  din  toată  inima,  din  tot  cugetul,  din  tot  sufletul  nostru  şi 
«în  fapte  şi  în  adevăr». 

E  departe  acea  vreme,  dar  noi  creştinii  avem  de  ţântă  a  o  apropia, 
dându-ne  silinţă  a  împlini  poruncile  legii  lui  Christos. 

Noi  să  încercăm,  puterea  e  însă  la  D-zeu. 

* 

*  * 

îndreaptă  Doamne  paşii  noştri,  pe  calea  dragostei,  pe  care  tu  ne-ai 
arătat-o,  că  duce  la  mântuire. 

încinge-ne,  stăpâne,  cu  cingătoarea  dragostei  desăvârşite. 

Sădeşte,  Sătnânătorule  sfinte,  şi  în  cele  mai  învârtoşate  inimi  ale  noastre 
dragostea  creştinească. 

lartă-ne,  D-zeule  mult  milostive,  păcatele  noastre,  lartă-ne.  Doamne 
şi  ne  iubeşte,  dar  nu  cum  iertăm  noi  greşiţilor  noştri  şi  cum  iubim  noi 
pe  deaproapele  nostru. 

Trimite,  Doamne  împărăţia  iubirii  Tale  aici  pe  pământ,  faţă  de  care 
ura  şi  pizma  să  piară,  ca  ceara  de  faţa  focului.  Amin. 

Octavian  Bude,  preot. 


REPEŢIREA  EXAMENULUI  DE  CVALIFICAŢIE  - 
ÎNLOCUITĂ  PRIN  EXAMENE  DE  CONCURS. 

Atari  examene  la  noi  nu  există.  In  legătură  cu  o  altă  chestiune,  a 
cărei  regulare  definitivă  se  impune  grabnic,  căci  ameninţă  a  se  preface 
în  abuz,  —  aflu  de  bine  a  pune  în  discuţie  şi  chestiunea  introducerii 
examenelor  de  concurs. 

De  un  timp  încoace,  precum  se  ştie,  Preaven.  Consistor  arhid.  a 
introdus  praxa  repeţirii  examenului  de  cvalificaţie  preoţească,  cu  acei  can- 

didaţi,  cari  ar  dori  să  se  învrednicească  de  o  cvalificaţie  mai  buna,  — 
pentru  a  fi  îndreptăţiţi  a  concura  la  o  parohie  de  clasă  mai  înaltă,  —  decât 
acea,  la  care-i  îndreptăţeşte  rezultatul  examenului  de  cvalificaţie  normal. 
De  obiceiu  tineri  candidaţi  de  preoţie,  cari  în  timpul  studiului  din  seminar 
nu  s’au  distins  prin  destulă  sârguinţă,  iar  la  examenul  de  cvalificaţie  au 
obţinut  notă  mai  slabă  (d.  ex.  «îndestulilor»),  —  având  în  vedere  o  parohie 
mai  bună  (de  ex.  de  clasa  1),  cer  să  fie  admişi  la  repeţirea  examenului 
de  cvalificaţie,  ca  să-şi  îndrepteze  nota.  Consistorul  încuviinţează.  S’au 
întâmplat  cazuri,  ca  tineri  candidaţi  să  fie  admişi  la  repeţirea  examenului 
îndată  la  câteva  luni  dela  primul  examen,  adecă  dela  cel  normal. 
După  experienţele  de  până  acum,  proba  reuşeşte  totdeauna,  —  căci  candi¬ 
datul  primeşte  nota  ce  o  doreşte.  Reuşita  unora  —  dă  curaj  altora,  aşa 
că  ia  ultimul  examen  de  cvalificaţie  —  dacă  sunt  bine  informat  —  s'au 
prezentat  numai  candidaţi  de  aceia,  cari  aveau  să  repeţească  examenul. 

Nu  încape  îndoială,  că  aceasta  stare  de  lucruri  trebue  regulată  definitiv 
altcum ,  căci  aşa  nu  mai  merge. 

Repeţirea  examenului  de  cvalificaţie  nu  este  întemeiată  în  nici  o 
lege,  şi  după  cum  s’a  practicat  până  acum,  nu  corespunde  nici  decum 
scopului  §-lui  17  din  «regulamentul  pentru  parohii»,  votat  de  congresul 
din  1906,  şi  nu  este  nici  în  folosul  bisericii.  Acel  paragraf,  care  normează 
cvalificaţia  concurenţilor  la  parohiile  de  clasa  I,  II,  şi  III,  are  de  sigur 
scopul,  ca  să  încredinţeze  conducerea  duhovnicească  a  parohiilor  în  mâni 
vrednice,  conform  cu  cvalificaţia  candidaţilor,  —  adecă:  parohiile  de  clasă 
mai  superioară  să  le  încredinţeze  unor  candidaţi  cu  pregătire  mai  supe¬ 
rioară,  ca  să  fie  în  stare  a-şi  îndeplini  datorinţele  chemării  tor, —  iar  candidaţii 
cu  pregătire  mai  inferioară  să  nu  ajungă  la  astfel  de  parohii,  a  căror 
conducere  trece  preste  puterile  lor.  Din  acest  punct  de  vedere,  chiar  dacă 
nu  luăm  în  considerare  venitele  materiale  preoţeşti,  —  împărţirea  parohiilor 
în  clase  şi  normarea  cvalificaţiei  pentru  fiecare  clasă,  are  bază  raţională. 
Căci  fiecărui  candidat  îi  este  deschisă  calea  la  aceea  parohie,  ale  cărei 
trebuinţe  le  va  putea  prevedea  şi  pe  care  o  merită,  după  rezultatul,  mai 
bun  sau  mai  slab,  obţinut  în  decursul  pregătirei  sale.  Clasificarea  parohiilor 
şi  normarea  cvalificaţiei  candidaţilor  pentru  fiecare  clasă  de  parohii  mai 
are  şi  acel  folos,  că  serveşte  ca  îndemn  tinerilor  din  seminar  pentru  a 
dovedi  sârguinţă  în  studiu  şi  purtări  bune,  ca  astfel  să  se  învrednicească, 
la  timpul  său,  de  o  parohie  de  clasă  superioară. 

Întreb  acum :  ce  înţeles  poate  avea  repeţirea  pripită  a  examenului 
de  cvalificaţie,  dupăce  candidatul  şi-a  primit  odată  sentinţa,  care  presupunem 
că  a  fost  dreaptă,  asupra  rezultatului  ostenelelor  sale?  Din  ce  motive  se 
revoacă  o  sentinţă,  care  a  fost  enunţată  odată,  înlocuindu-se  cu  alta  nouă? 
Doar’  a  fost  prima  nedreaptă?  Nu  presupunem.  Suntem  mai  ispitiţi  a  pre¬ 
supune,  că  a  doua  e  mai  nedreaptă;  deoarece  un  tinăr  candidat  de 
preoţie,  care  în  decursul  studiului  din  seminar  n’a  fost  în  stare  să  se  facă 
vrednic  de  o  notă  mai  bună  decât  «îndestulilor»,  cu  greu  va  fi  în  stare 

să  repareze  în  câteva  luni  cu  «distins»  ceeace  a  negligat  timp  de  3  ani. 
Nici  un  folos  nu  poate  avea  pentru  progresul  bisericii  şi  pentru  cultura 
preoţimei  acel  exces  de  bunăvoinţă,  care  deschide  drumul  la  parohii  de 
clasă  superioară  şi  acelor  candidaţi,  cari  nu  şi-au  făcut  pe  deplin  datorinţa 
atunci  când  trebuiau  să  şi-o  facă.  Sau  se  crede  că-’şi  vor  face-o  mai 
târziu,  ca  preoţi,  când  nu  vor  fi  controlaţi  ceas  de  ceas  de  superiorii  lor? 
A-şi  putea  înşira  şi  alte  argumente,  cari  vorbesc  în  contra  repeţirii  exa¬ 
menului  de  cvalificaţie. 

Cred,  deci,  a  fi  cu  dreptate  şi  cu  folos  pentru  biserică,  dacă  s’ar 
sista  praxa  repeţirii  examenului  de  cvalificaţie  preoţească.  Fiecare  tinăr 
candidat  să-şi  cerce  norocul  Ia  parohii  cu  brevetul  pe  care  l-a  câştigat; 
iar  parohiile  să  fie  îndrumate  a  râvni  nu  după  candidaţi  cu  pregătire  slabă, 
ci  după  cei  cu  cea  mai  bună.  Alte  consideraţii,  decât  vrednicia  candidaţilor, 
tv ar  trebui  sprijinite  şi  încurajate  la  alegerea  şi  întărirea  preotului.  Numai 
aşa  vom  putea  face  progres. 

S’ar  putea  întâmpla  şi  s’a  întâmplat  de  fapt  cazuri  excepţionale,  ca  tineri 
candidaţi  de  preoţie,  cari  au  obţinut  la  examenul  de  cvalificaţie  nota  «îndes- 
tuiitor»,  ajungând  preoţi,  şi-au  îndeplinit  datorinţele  chemării  lor  chiar  mai  bine 
decât  alţii  cu  «distins».  Sau:  în  decursul  câtorva  ani  de  activitate  pastorală 
s’au  perfecţionat  prin  studiu  şi  prin  experienţele  vieţii,  aşa,  încât  ar  fi 
vrednici  şi  în  stare  să  conducă  bine  o  parohie  de  clasă  mai  superioară. 
De  sigur,  unora  ca  acestora  li  s’ar  face  mare  nedreptate,  dacă  —  din 
cauza  notei  «îndestulitor»  •  -  n'ar  putea  fi  promovaţi  în  clasă  mai  superioară, 
când  ar  dorî  aceasta.  Pentru  asemenea  cazuri  « Regulamentul  pentru 
parohii»  §.  17  a.  5  normează,  ca  pe  preoţii,  cari  «s’au  distins  pe  terenul 
bisericesc  cultural  prin  fapticul  lor  zel  şi  capacitate  intelectuală  şi  morală, 
consistorul  eparhial  îi  poate  declara  vrednici  şi  îndreptăţiţi  a  competa  şi  la 
parohii  de  clasa  inmediat  superioară». 

Atari  decrete  de  promovare  se  dau  insă  foarte  rar  şi  din  temeiuri 
ponderoase,  unor  preoţi  cu  merite  însemnate,  cari  de  regulă  se  pot  câştiga 
numai  după  o  activitate  mai  îndelungată.  Aşa  e  bine. 

Dar  afară  de  vrednicia  acestei  distincţii  înalte,  cred  că  ar  fi  bine 
dacă  s’ar  afla  o  modalitate,  ca  şi  preoţii  tineri,  —  cari  în  o  activitate 
pastorală  mai  scurtă  n’au  putut  să-şi  câştige  merite  deosebite,  dar  au  fost  totuş 
străduitori,  —  să-şi  poată  câştiga  şi  ei  dreptul  a  concura  la  parohii  de 
clasă  mai  superioară.  Spre  acest  scop  cred  eu,  că  s’ar  putea  introduce 
şi  la  noi  aşanumitele  examene  de  concurs.  Aceste  examene,  ia  cari  ar  fi 
admişi  preoţii  tineri  de  ex.  după  cel  puţin  cinci  ani  de  praxă,  ar  avea  să 
înlocuiască  repeţirea  examenului  de  cvalificaţie.  Acel  preot,  care  ar  vrea 
să  concureze  la  o  parohie  de  clasă  superioară,  s’ar  supune  examenului 
de  concurs,  ca  să  dovedească  progresul  ce  l-a  făcut  de  când  a  întrat  în 
funcţiune.  Examenele  de  concurs  s’ar  compune  din  o  parte  teoretică,  pentru 
dovedirea  progresului  în  ştiinţa  teologică,  şi  din  alta  practică,  pentru 
dovedirea  progresului  în  ale  practicei  pastorale.  Ele  ar  servi  ca  îndemn 

pentru  preoţii  tineri,  ca  să  se  ocupe  cu  ştiinţa  teologică  şi  în  timpul  liber 
al  activităţii  lor  practice,  iar  nu  să  uite  după  trecere  de  câţiva  ani  şi 
ceace  au  învăţat  în  seminar.  Ce  apostol  va  fi  acela,  care  a  uitat  învă¬ 
ţătura  Domnului?  Ce  va  propovădui  şi  ce  convingeri  religioase-morale 
va  sădi  în  sufletul  fiilor  săi,  când  nici  învăţătura  bisericei  sale  nu  o  cu¬ 
noaşte  cum  se  cuvine?  Cred,  că  acele  examene  ar  deştepta  şi  o  emulaţie 
între  preoţii  tineri,  întărind  astfel  sentimentul  datoriei.  Asemenea  examene, 
se  înţelege  cu  alte  condiţii,  s’ar  putea  introduce  şi  pentru  cei  ce  doresc 
să  concureze  la  protopopiate,  ba  şi  pentru  asesorii  consistoriali.  Se  cere 
doar’  examen  canonic  chiar  dela  arhierei. 

Am  voit  să  ating  pe  scurt  chestiunea,  —  nu  să  o  exhauriez.  Cine 
voieşte, —  să-şi  spună  cuvântul.  Dr.  N.  Bălan. 


Bunavestire. 

„Astăzi  este  începătura  mântuirii 
noastre  şi  Arătarea  Tainei  cei  din  veac: 
Fiiul  itti  Dumnezeu,  Fiu  Fecioarei  se 
face  şi  Gavriil,  darul  bine-l  vesteşte"... 

Tropar,  la  Bunavestire. 

Puterea  credinţei. 

Mare  este  puterea  credinţei,  iubiţi  fraţi  în  Christos! 

Credinţa  se  manifestează  în  toate  împrejurările,  în  toate  situaţiunile 
vieţii  omeneşti:  puterea  credinţii  ne  îndeamnă,  ca,  ori  unde  ne-am  afla, 
acasă  ori  la  câmp,  auzind  glasul  clopotului  bisericii,  să  ne  înarmăm  cu 
semnul  sfintei  Cruci,  mărturisind  prin  această  manifestare  văzută  simţul 
nostru  religios  şi  dorul  ferbinte:  de  a  putea  fi,  şi  a  putea  participa  îm¬ 
preună  cu  cei  întruniţi  la  rugăciune  în  casa  lui  Dumnezeu.  Puterea  cre¬ 
dinţei  ne  îndeamnă  şi  ne  conduce  a  ne  închina  sfintei  Cruci  :  în  biserică, 
pe  câmp,  ori  unde  s’ar  afla  Ea  cu  chipul  lui  Christos  celui  răstignit,  cu 
chipul  „ Bunului  Păstor“.  Tot  puterea  credinţei  este,  care  ne  îndeamnă 
a  ne  închina  sfintelor  Icoane,  imagină  mult  grăitoare:  a  sfintei  Treimi, 
a  Mântuitorului  Christos,  a  Maicei  Domnului,  a  cetelor  îngereşti,  a  sfin¬ 
ţilor  Apostoli  şi  a  sfinţilor  părinţi,  cari  constituesc  Ierarhia  împărăţiei  lui 
Dumnezeu.  Credinţa  cu  putere  irezistibilă  ne  chiamă  şi  ne  îndeamnă  pe  toţi  : 
ca,  mai  ales  în  acest  sfânt  post,  să  ne  mărturisim  păcatele,  să  ne  împăcăm 
unii  cu  alţii,  să  ne  împărtăşim  cu  sfânta  Cuminecătură;  şi  aşa  pregătiţi, 
cu  demnitate  să  sărbăm  ziua  cea  mare  a  învierii  Domnului. 

Cât  de  mare  este  puterea  credinţii,  ne  arată  sf.  Apostol  Pavel  în 
întreg  capitiul  11,  cătră  Evrei,  unde,  între  multe  altele  zice:  «Prin  credinţă 
pricepem,  că  s’au  întemeiat  veacurile  cu  cuvântul  lui  Dumnezeu,  de  s’au 
făcut  din  cele  nevăzute,  celece  se  văd» ;  «prin  credinţă  Moisi,  mare  făcân- 
du-se,  s’a  lăpădat  a  se  numi  fecior  fetei  lui  Faraon»;  «prin  credinţă  a  tre¬ 
cut  marea  roşie  ca  pe  uscat»  . . . 

In  adevăr:  Credinţa  este  cea  mai  mare  forţă  şi  cea  mai  frumoasă 
podoabă  a  sufletului;  credinţa  se  poate  asemăna  cu  soarele,  care,  cu  razele 
sale,  luminează  şi  încălzeşte  sufletul  omului,  deşteptând  şi  cultivând  în- 
transul  simţămintele  nobile  religioase-nwrale  :  al  iubirii,  al  speranţei,  al 
milei  şi  iertării,  al  adevărului  şi  al  dreptăţii,  al  tuturor  virtuţilor  morale 
creştineşti.  Credinţa  este  îndemnul  cel  mai  puternic  la  îndeplinirea  faptelor 
milei  trupeşti  şi  sufleteşti  faţă  de  aproapele  nostru,  cum  între  altele,  ne  arată 
pilda  sfintei  Evangelii  cu  «Samarineanul  ce!  milostiv».  Credinţa  este  rădăcina 
cea  nobilă,  viguroasă  şi  neveştejită,  din  care  răsare,  creşte  şi  se  înalţă  până 
la  ceriuri  pomul  vieţii,  pomul  aducător  de  roadele  faptelor  bune  în  sensul 
moralei  Mântuitorului.  Credinţa  este  „peatra  cea  din  capul  unghiului 
pe  care  razimă  edificiul  măreţ  al  bisericii  lui  Christos;  Credinţa  dă  spe¬ 
ranţă  şi  mângâiere  celor  bolnavi,  celor  mâhniţi,  celor  prigoniţi  şi  asupriţi ; 
credinţa  este  gajul  şi  garanţa  cea  mai  sigură  a  binelui  şi  a  fericirii  vre¬ 
melnice  şi  vecinice  Credinţa,  este  cel. mai  ales  şi  cel  mai  sigur  mijloc, 
ce  se  oferă  preotului  în  arta  cea  grea  a  deslegârii  problemelor  chemării 
sale  pastorale;  căci:  „Fără  credinţă,  nu  este  cu  putinţă  a  bineplăcea  lui 
Dumnezeu1*,  zice  sf.  Apostol  Pavel. 

Lipsit  de  credinţă,  sufletul  omului  se  poate  asămăna,  ba  este  în  rea¬ 
litate  un  gol  adânc  întunecat  ca  iadul,  în  care,  la  întunerecul  gândirii  şi 
a!  simţirii,  se  poate,  şi  se  săvârşeşte  păcatul  sub  toate  formele  sale  urîte. 

Iar,  celce  a  adus  în  lume  lumina  cunoştinţa  de  Dumnezeu,  cel  bun. 
cel  blând,  cel  milostiv,  cel  fără  de  păcat,  „Păstorul  cel  bun“,  care  a  împo¬ 
dobit  sufletul  omului  cu  adevărata  credinţă  este  însuş  Christos,  Fiiul  lui 
Dumnezeu,  căci:  prin  venirea  Lui  în  lume:  s’a  tăcut  „începătura  mântuirii 
noastre“  şi  s’a  arătat  nouă  „Taina  cea  din  veac  ascunsă  şi  de  înger  neştiută" . 

Deci :  Să  cultivăm  credinţa  în  sufletele  fiilor  noştri  trupeşti  şi  sufle¬ 
teşti,  să  cultivăm  acest  sfânt,  şi  cel  mai  puternic  mijloc  ducător  la  scop 
în  arta  chemării  noastre  pastorale;  şi  împreună  cu  Oavriil,  să  cântăm  Fe¬ 
cioarei  Preacurate:  ,, Bucurăte  cea  plină  de  dar :  Domnul  este  cu  Tine 

Duhovnicul. 


Caransebeşul  a  atras  atenţiunea  publicului,  în  urma  destituirei  câtorva 
profesori  dela  seminarul  de  acolo.  Destituirea  ar  fi  fost  cerută  de  ministru, 
pentru  pretinse  păcate  neiertate  ale  acelor  profesori.  Cu  privire  la  acest 
regretabil  caz,  « Tribuna »  din  Arad  stabileşte  corect  punctul  de  vedere 
principiar,  când  zice:  «Sunt  abuzuri  în  Caransebeş?  Iarba  rea  din  holdă 
piară,  dar  nu  calce  copită  de  haiduc  pe  sinul  maicei  noastre  biserici!» 
Ouvernul  are  drept  de  inspecţiune  în  biserică,  —  dar  trebue  apărată  autonomia 
noastră  bisericească  faţă  de  tentativele  guvernului  de  a  dispune  in  biserică. 
Dacă  sunt  în  Caransebeş  oameni  cu  păcatele  ce  li-se  impută,  să  constate 
biserica  şi  să  le  dicteze  pedeapsa  meritată,  --  dar  drepturile  bisericei 
trebuesc  păzite  mai  presus  de  oricine. 

Tipicul  cultului  religios. 

Cazuri  liturgice  şi  date  tipiconale  pe  luna  lui  Aprilie  1908. 

6  Aprilie :  „Dumineca  Floriilor 

La  Vecernie  şi  la  Utrenie,  cu  excluderea  Octoihului :  cântările  şi  cetirile,  toate  ale 
praznicului,  cum  se  găsesc  şi  se  prescrie  la  Triod.  Liturgia  sf.  loan  Crisostom,  Apo¬ 
stolul  şi  Evangelia  praznicului  cu  Irmosul:  „Dumnezeu  este  Domnul"...  „Tocmiţi 
sărbare"... 

Cu  Vecernia  din  Dumineca  Floriilor  şi  cu  Utrenia  de  Luni,  se  face  început  rân¬ 
duielilor  cultului  pentru  zilele  săptămânii  Patimilor  lui  Chistos.  Aceste  sf.  rânduieli,  cu 
tipicul  lor,  se  cuprind  în  Triod,  şi  se  îndeplinesc  la  timpul  şi  în  ordinea  următoare: 

In  Dumineca  l-'loriilor  ia  4  oare  p.  ni. :  Vecernia  şi  Pavecerniţa  cea  mică,  seara 
la  7  ore :  Utrenia  de  Luni  cu  Evangelia  şi  ciasul  l-iu. 

Luni,  la  10  oare  a.  m.  ciasurile:  al  IlI-lea,  al  VI-!ea,  al  IX-lea,  Vecernia  şi  Li¬ 

turgia  sf.  Grigorie,  cu  Evangelia  prescrisă;  la  4  oare  p.  m. :  Pavecerniţa  cea  mare; 
seara,  la  7  oare  :  Utrenia  de  Marţi  cu  Evangelia  şi  cu  ciasul  l-iu. 

Marţi,  la  10  oare  a.  m.  ciasurile:  al  Hl-lea,  al  Vl-lea,  al  IX-lea,  Vecernia  şi  Li¬ 
turgia  sf.  Grigorie  cu  Evangelia;  la  4  p.  m.:  Pavecerniţa  cea  mare;  seara  la  7  oare: 
Utrenia  de  Miercuri  cu  Evangelia  şi  ciasul  l-iu. 

Aliercuri,  la  10  oare  a.  m.  ciasurile:  al  Ul-lea,  al  Vl-lea,  al  IX-lea,  Vecernia  şi  Li¬ 
turgia  sf.  Grigorie  cu  Evangelia;  la  4  oare  p.  m.:  Pavecerniţa  cea  mare;  seara  la  7  ore: 
Utrenia  de  Joi  cu  Evangelia  şi  ciasul  l-iu. 

Joi,  la  8  oare  a.  m:  sf.  Maslu,  ciasurile:  al  IlI-lea,  al  Vl-lea,  al  IX-lea,  Vecernia 
şi  Liturgia  Marelui  Vasilie  cu  Evangelia  prescrisă,  la  care,  deodată  cu  sfinţirea  Agne- 

ţelor  şi  a  Potirului,  se  face  şi  sfinţirea  Paştilor;  seara  la  7  oare:  Utrenia  de  Vineri 

cu  cele  12  Evangelii  ale  Patimilor. 

Vineri,  la  9  oare  a.  m.:  Ciasurile  Domneşti;  la  4  oare  p.  m.:  Vecernia  cu  Pu¬ 
nerea  în  Mormânt;  seara  la  7  oare:  Utrenia  de  Sâmbătă. 

Sâmbătă,  la  12  oare  din  zi.-  Vecernia  Paştilor  cu  Liturgia  Marelui  Vasilie. 

13  Aprilie:  Dumineca  sf.  Paşti:  dimineaţa  la  4  oare:  sf.  înviere  şi  Utrenia  Pa¬ 
ştilor  cum  se  prescrie  să  se  găsească  aceste  rânduieli  ale  cultului  în  Pentecostar.  Cu 
aceste  rânduieli,  se  face  început  stadiului  Liturgic  al  Pentecostarului,  care  durează  până 
în  Dumineca  tuturor  sfinţilor.  în  decursul  acestei  durate,  Pentecostarul  este  cartea  con¬ 
ducătoare  a  cultului.  în  stadiul  acesta,  Mineiul,  în  măsura  însemnătăţii  zilelor  sale  li¬ 
turgice,  se  aplică  după  normele  speciale  ale  Tipicului,  cari  se  află  in  aceste  cărţi. 

Celelalte  rânduieli  ale  cultului,  în  săptămâna  luminată,  se  îndeplinesc  la  timpul 
prescris  după  normele  tor  speciale  cuprinse  în  Pentecostar. 

20  Aprilie:  Dumineca  Tomii:  glas  1,  voscr.  1-a. 

La  Vecernie,  ia  Utrenie  şi  la  Liturgie:  toate  după  tipicul  Pentecostarului. 

23  Aprilie:  Sf.  M.  Mucenic  George. 

La  Vecernie  şi  ia  Utrenie:  cântările  praznicului  şi  ale  sfântului,  după  tipicul  spe¬ 
cial  pentru  această  sărbătoare.  Liturgia  sf.  Ioan,  Apostolul  şi  Evangelia  sărbătorii,  şi 
irmosul  Paştilor. 

27  Aprilie:  Dumineca  Mironosiţelor,  gl.  2,  voscr.  a  4-a. 

La  Vecernie,  la  Utrenie  şi  la  Liturgie:  toate  ale  acestei  Dumineci,  cum  se  pre¬ 
scrie  la  Pentecostar.  Cantor. 


